Sukar Nak Percaya Bangunan Ini Sesuatu Yang Dekat Dengan Umat Islam Di Sini

Bila di sebut masjid, yang terbayang di mata kita adalah bangunan dengan menara yang tinggi. Atau paling tidak bangunan yang berkubah. Tapi sebaliknya pula bagi bangunan ini.

Jika dilihat sekali imbas pasti kita menyangka ini hanya bangunan biasa bagi penduduk di sini. Hakikatnya tidak. Ini sebenarnya adalah masjid di daerah Asaita, Danakil, Ethiopia.

Ia dibina sepenuhnya dengan menggunakan kayu. Tiada simen, batu marmar mahupun ukiran kaligrafi ayat suci Al-Quran di dinding masjid.

Keunikan masjid ini jelas tergambar kepada binaannya yang ringkas.

Bagi menara masjid pula, ia dibina dengan menggunakan dahan-dahan pokok dan kayu besar. Batu-batu besar turut disusun bagi menyokong dan mengukuhkan tapak menara masjid.

Meskipun masjid ini kecil dan hanya mampu menampung jumlah jemaah yang kecil, ia dibina bagi memudahkan para nomad yang melalui kawasan ini bersama unta mereka singgah dan solat.

Pastinya ia satu pengalaman yang unik bagi mereka yang dapat berkunjung ke sini.

Hakikatnya Ethiopia adalah antara negara yang dengan kadar kemiskinan yang tinggi. Meskipun begitu masjid tetap dibina oleh rakyat di daerah ini mengikut kemampuan mereka.

Yang pasti tuhan tidak melihat betapa indahnya sesuatu masjid itu, tetapi  ketulusan hati setiap hambanya yang beribadah dengan ikhlas.

Baca lagi: 10 Masjid Bersejarah Di Iktiraf Sebagai Warisan UNESCO Yang Jarang Kita Lihat

LIKE dan FOLLOW Vocket di Facebook serta Instagram


Masjid Pertama Di Kota Athens Akhirnya Dibuka Selepas 14 Tahun Penantian

Penantian selama 14 tahun penduduk bandar Athens di Greece untuk mempunyai masjid mereka yang tersendiri akhirnya tercapai awal bulan ini.

Ia susulan pembukaan secara rasmi masjid yang dibina sejak 2006 pada 1 November lalu di kota itu seperti yang dilaporkan beberapa media utama.

“Ini adalah detik bersejarah bagi masyarakat Muslim yang tinggal di kota Athens, kami telah tunggu untuk tempoh yang agak lama bagi pembinaan masjid ini.

“Syukur pada tuhan, akhirnya kami sudah mempunyai masjid yang kini telah dibuka serta kami dapat solat dengan bebas,” kata Heider Ashir, Ahli Dewan Pemerintahan Masjid.

Terdahulu, keputusan untuk membina masjid yang diluluskan kerajaan pada 2006 itu sebelum ini menerima tentangan kuat daripada masyarakat di sana dan pada masa sama turut mengalami masalah birokrasi.

Untuk konteks, pembinaan masjid itu sebelum ini juga pernah menerima tentangan kuat daripada gereja Greek Orthodox Church pada 1979 sebelum pihak kerajaan akhirnya meluluskan pembinaan pada 2006.

Bagaimanapun, pembinaan masjid yang dianggarkan bernilai AS$1.04 juta (kira-kira RM4.3 juta) pada 2006 itu juga tidak melalui jalan mudah apabila ia turut menerima pelbagai tentangan demi tentangan.

Namun, kini selepas 14 tahun masjid itu akhirnya dibuka awal bulan ini dengan rakyat Greece yang mempunyai asal-usul Maghribi, Zaki Mohammed dipilih menjadi imam pertama masjid berkenaan.

Pembukaan masjid itu bagaimanapun difahamkan hanya dilakukan secara kecil-kecilan sahaja memandangkan situasi COVID-19 yang masih membingkan di Greece dan juga Eropah ketika ini.

Pembukaan masjid itu juga difahamkan sekaligus melucutkan status Athens sebagai satu-satunya bandar utama di dalam Kesatuan Eropah (EU) yang tidak mempunyai masjid, seperti dilaporkan Al Jazeera yang memetik Anadolu Agency.

Baca juga khabar duka kematian kucing yang terkenal di Hagia Sophia, Turki yang kami kongsikan sebelum ini menerusi pautan di bawah.

Kucing Penjaga Hagia Sophia Yang Pernah ‘Dibelai’ Obama Meninggal Dunia Pada Usia 16 Tahun

UAE Rombak Sistem Perundangan, Kini Boleh Minum Arak Dan Tinggal Bersama Walaupun Belum Berkahwin

Bangladesh Buka Madrasah Pertama Untuk Transgender Muslim


Keindahan Masjid Terbesar Di Puncak Alam Dilengkapi Fasiliti Yang Menarik

Masjid Puncak Alam adalah masjid pertama terbesar di Bandar Puncak Alam, Selangor yang mempunyai keluasan 9.5 ekar terletak berhadapan TESCO Puncak Alam dan bersebelahan stesen minyak PETRONAS. Secara fizikalnya, pembangunan masjid ini mula dibina pada 1 Julai 2011 dan siap sepenuhnya pada 15 Jun 2014 telah diasaskan oleh Tan Sri Rozali Ismail, Pengerusi Eksekutif Puncak Niaga Sdn. Bhd.

Masjid Puncak Alam terletak di Jalan Persiaran 1, Bandar Baru Puncak Alam ini boleh memuatkan sekitar 5000 orang jemaah dalam satu masa telah mula beroperasi secara rasmi pada 22 Jun 2014. Kompleks masjid ini mempunyai Bangunan Utama Masjid, bangunan Dewan Serbaguna, bangunan pentadbiran dan kelas, bilik pengurusan jenazah, dan lain-lain lagi.

Ia dikendalikan oleh kakitangan yang berkelayakan dan berkemahiran dalam pengurusan masjid.

Masjid Puncak Alam juga menyediakan tempat letak kenderaan yang luas. Ia boleh menempatkan 290 buah kereta dan 140 buah motorsikal dalam satu masa.

Rekabentuk dan kemudahan yang disediakan di masjid ini membolehkan ia menjadi sebuah pusat ibadah yang selesa dan harmoni untuk membentuk masyarakat yang beriman dan bertaqwa. Moga pelbagai aktiviti dan program boleh dilakukan di sini buat manfaat penduduk sekitar Puncak Alam.

Untuk maklumat lanjut, anda boleh melayari laman web Masjid Puncak Alam, Rakan Masjid atau JAIS.


Inilah Masjid Saddam Hussein Yang Tidak Sempat Siap Dibina

Pada lewat tahun 90-an, Sadam Hussein yang mana ketika itu merupakan Presiden Iraq merancang membina sebuah masjid dan ianya menelan belanja sehingga $1 bilion. Dinamakan sebagai Masjid Saddam Jama’ Kabir, masjid ini mula dibangunkan pada tahun 1999.

Jika masjid ini sempat siap dibina, ia merupakan satu pencapaian yang cukup besar dalam sejarah pemerintahan Saddam dan bakal menjadi masjid ketiga terbesar di dunia selepas Masjidil Haram di Mekah serta Madinah.

Dibangunkan di atas tanah seluas 100 ekar, terdiri daripada 64 buah kubah, setinggi 20 tingkat dan dilengkapi dengan menara setinggi 280 meter.

Selain daripada ini, terdapat satu lagi Masjid yang hebat dibina Saddam. Masjid ini digelar dengan panggilan Masjid Umm al-Ma’arik yang bermaksud Masjid Ibu Segala Perang. Selain berfungsi sebagai masjid, ia juga merupakan monumen penting bagai memperingati sejarah perang teluk yang berlaku pada tahun 1991.

Yang menarik tentang rekaan senibinanya ialah menara yang terdapat pada masjid ini. Empat menara melambangkan Rifel Kalashnikov dan empat lagi berbentuk seperti peluru berpandu melambangkan Scud missiles.

Selain itu terdapat juga menara setinggi 43 meter melambangkan 43 hari konflik antara Amerika dan Iraq dan satu lagi menara setinggi 37 meter yang melambangkan tahun kelahiran Saddam iaitu pada tahun 1973.

Meskipun begitu, kerajaan Iraq menafi keras tentang rekabentuk menara masjid tersebut yang dikatakan berbentuk seperti peluru Scud iaitu peluru yang dihantar menyerang Israel pada tahun 1991.


Masjid Sultan Singapura Sediakan Tempat Khas Buat Gelandangan Rehat Dan Tidur

Walaupun Singapura berjaya menjadi antara negara terkaya di dunia, tetapi lebih 1,000 orang gelandangan tidur di jalanan.

Kebanyakkan mereka adalah orang tua dengan 31 peratus daripadanya berkata mereka kehilangan tempat tinggal sejak enam tahun yang lalu.

Antara punca mengapa mereka memilih untuk tidur di jalanan adalah kerana gaji yang rendah, tidak mempunyai rumah dan mempunyai masalah dengan keluarga.

Sebagai sebuah pusat agama dan masjid tertua yang berusia hampir 200 tahun. Masjid Sultan mempunyai satu rasa tanggungajawab bagi isu gelandangan yang kian meningkat.

Masjid Sultan terpanggil untuk menyediakan satu ruang khas di kawasan perkarangan masjid bagi golongan ini sementara mereka mencari tempat berteduh

Ini bagi memberi peluang kepada gelandangan untuk rehat dan tidur di antara jam 10.00 malam sehingga 7.00 pagi keesokan harinya.

Inisiatif ini hadir dalam beberapa usaha kerjasama di antara Masjid Sultan dan Kementerian Pembangunan Sosial dan Keluarga.

Selain Masjid Sultan, tempat keagamaan yang lain sudah turut membuka pintu mereka kepada golongan gelandangan bagi memberi mereka tempat perlindungan.

Idea ini sepatutnya menjadi contoh buat ahli agama di Malaysia dalam menangani isu gelandangan di Kuala Lumpur dan bandar-bandar besar di Malaysia.

Semoga usaha ini mendapat manfaat dan menjadi pencetus kepada masjid di sekitar Malaysia untuk turut ikut serta.

Berikut adalah cerita lain mengenai isu gelandangan untuk anda baca. Klik pautan di bawah untuk lebih lanjut.

Siapakah Gerangan Gelandangan Bersuara Merdu Persis Hazama Ini?

Beri Makan Gelandangan Di Amerika Sedarkan Aku Satu Sisi Baik Budaya Arab

Tonton Shahrol Shiro Menyamar Sebagai Gelandangan Dan Hampir Dipukul


Masjid Tertua Di Dunia Ditemui Di Israel, Dipercayai Dibina Oleh Sahabat Nabi

Salah satu masjid tertua di dunia telah ditemui oleh sekumpulan ahli arkeologi di Israel, lapor Arab News.

Bekas runtuhan masjid itu dijumpai oleh ahli arkeologi dan pada awalnya dikenal pasti berasal dari zaman Empayar Byzantine.

Setelah melakukan penggalian lebih lanjut, para penyelidik percaya bahawa runtuhan itu adalah bangunan masjid.

Masjid ini mungkin dibina seawal 635 Masehi oleh seorang sahabat Nabi Muhammad yang merupakan panglima tentera Islam yang menaklukkan Levant pada abad ke-7.

Difahamkan, tanah jajahan Levant adalah kawasan di Laut Mediterania timur yang merangkumi Lebanon, Syria, Jordan, Israel dan Palestin.

Bekas runtuhan masjid itu terletak di pinggir kota Tiberias di utara Israel, menghadap ke barat Tasik Tiberias.

Penemuan tersebut diumumkan minggu lalu di sebuah persidangan akademik setelah penggalian selama 11 tahun oleh pasukan yang diketuai oleh Katia Cytryn-Silverman dari Hebrew University of Jerusalem.

Namun, kawasan ini sebenarnya sudah mula digali sejak awal 1950-an dan dikenal pasti sebagai pasar kepunyaan Empayar Byzantine.

Bagaimanapun, melalui penggalian dan kaji selidik yang dilakukan selama 11 tahun menemukan pecahan tembikar dan duit syiling dari awal peradaban Islam.

Melalui penggalian yang lebih lanjut, ditemukan struktur bertingkat yang menjadi asas banggunan dan para ahli arkeologi percaya bahawa tapak ini sebenarnya berasal dari peradaban Islam.

Pasukan ahli arkeologi mengesyaki bahawa masjid yang dijumpai di Tiberias itu dibina oleh Shurahbil ibn Hasana, seorang komandan pasukan Muslim yang berjaya menakluk kawasan tersebut.

Shurahbil adalah salah seorang komandan Muslim yang memerangi Empayar Bizantium semasa zaman pemerintahan Abu Bakar dan Umar bin Khattab,

Namun kajian mendalam mengenai teori ini masih dilakukan oleh ahli arkeologi, “kami tidak dapat mengesahkan lebih lanjut bahawa masjid ini didirikan oleh Shurahbil,” kata Cytryn-Silverman.

“Tetapi kami mempunyai sumber yang mengatakan bahawa dia mendirikan sebuah masjid di Tiberias ketika dia menakluk wilayah ini pada tahun 635,” tambah Cytryn-Silverman.

Terdahulu, ahli arkeologi menemui rangka ‘Romeo dan Juliet’ berusia 3,000 tahun. Klik pautan di bawah untuk membaca.

Mati Dalam Pelukan, Ahli Arkeologi Jumpa Rangka ‘Romeo Dan Juliet’ Berusia 3,000 Tahun Lalu

Penemuan Paling Mengejutkan, Misteri Menara Yang Dibina Dengan Tengkorak Manusia

Ilmuwan Dakwa Jumpa Rumah Jesus, Terletak Di Israel Dan Wujud Sejak Abad Pertama


Keunikan Senibina Masjid Tiban Di Malang, Indonesia Ini Sungguh Mengagumkan

Terdapat banyak senibina Masjid yang cantik di seluruh dunia, tapi masjid Tiban di Malang, Indonesia ini kami kategorikan unik dan lain dari yang lain. Masjid ini terletak berhampiran kampung Sananrejo, Turen di Malang, Indonesia.

Yang uniknya tentang masjid ini, bukan sahaja besar malah rekabentuk senibinanya juga sangat cantik. Jika sekilas pandang, ia kelihantan seolah-olah bentuk bangunan Vihara di Thailand.

Gabungan senibina ala-ala China, Jawa, Eropah dan arab ini didominasikan dengan warna biru. Ukiran kaligrafi tulisan Arab pada dinding pula menonjolkan lagi keunikan senibina islam pada masjid ini.

Masjid megah ini terbahagi kepada 10 tingkat dan setiap daripanya mempunyai fungsi yang berbeza-beza. Tingkat 1 hingga 4 digunakan sebagai tempat belajar, manakala tingkat 6 pula dijadikan sebagai tempat rehat dan tingkat 5,7, 8 berupa barisan kedai-kedai kecil.

Di tingkat 3 juga terdapat kedai yang menjual cenderahati, makanan ringan dan peralatan ibadah. Bukan itu sahaja, di sini juga terdapat pameran akuarium, perpustakaan, kolam renang dan zoo mini yang menempatkan binatang seperti kijang, monyet, arnab dan burung.

Fasiliti di sini cukup lengkap, bermula dari parkir hinggalah tempat makan. Masjid Tiban ini merupakan destinasi yang sangat menarik untuk dikunjungi jika ke Indonesia.

Apa yang penting untuk anda tahu adalah berkenaan proses pembangunan masjid ini. Masjid ini dibina oleh masyarakat setempat tanpa perlu meminta sebarang peruntukan, derma ataupun berhutang. Semuanya dilakukan hasil kerjasama masyarakat setempat.

Masjid Tiban Ini dibangun oleh Romo KH Ahmad Bahru Mafdlaluddin Shaleh Al-Mahbub Rahmat Alam pada tahun 1976. Ada juga yang memangil masjid ini dengan nama Masjid Jin. Ini kerana menurut mereka kononnya masjid tersebut ada secara tiba-tiba tanpa diketahui bagaimana kisah ia dibangunkan, malah mendakwa proses pembangunan masjid ini hanya dalam satu malam sahaja.

Namun andaian masjid ini dibangunkan secara magis dipatahkan dengan rakaman foto-foto pembangunan masjid ini sejak tahun 1991. Pada asasnya, tapak pembangunan masjid ini merupakan pusat pendidikan agama (Pesantren).

Apa pun kontrovesi atau kisah di sebalik pembangunan masjid ini, kami yakin anda pasti kagum dengan keunikkan Masjid Tiban ini. Sangat cantik!.


7 Tip Beli Tiket ‘Flight’ Murah Melalui ‘Online Travel Agent’ Di Skyscanner

Kebelakangan ini banyak Online Travel Agent (OTA) menawarkan harga tiket flight yang sangat murah untuk ke Eropah melalui Travel Search Engine seperti Expedia dan Skyscanner. Antara contoh; Paris serendah RM 1300, Istanbul serendah RM 1200.

Contoh Online Travel Agent adalah Expedia, Tripsta, GotoGate, AirTickets24, Budgetair, dan beberapa nama lagi yang boleh anda temui di Travel Search Engine seperti Skyscanner.

Ada yang bertanya adakah selamat membeli tiket dengan OTA di travel search engine ini? Berikut saya kongsikan beberapa perkara untuk rujukan anda:

Saya pernah beli tiket dengan airtickets24, Tripsta dan GotoGate. Alhamdulilah semua tiket yang telah saya booking tiada masalah.

Kadang-kadang harga yang ditawar oleh OTA lebih murah berbanding dengan website airlines.

Kebanyakan tiket yang dijual OTA adalah long journey(19 jam atau lebih) dan transit hour yang lama.

Inilah yang dikatakan kita perlu korbankan sesuatu untuk mendapatkan tiket yang murah.

Anda perlukan korbankan masa anda sekitar 20 jam untuk harga tiket sekitar RM 1300 berbanding 14jam direct flight dengan harga RM 2900.

Jika anda mempunya transit hour yang agak lama gunakanlah kesempatan tersebut untuk keluar berjalan-jalan di negara tersebut.

Baca 11 Tip Mendapatkan Harga Murah Untuk Tambang Kapal Terbang

MALAYSIA AIRLINES. Flight KUL TO LONDON direct tanpa transit. Harga tiket RM 3000++ dengan 14 jam perjalanan. Banyak beza dengan harga jika beli melalui OTA yang tawarkan harga diskaun tapi ada transit.

Jika anda sudah yakin untuk membeli tiket dengan OTA, silalah isi butiran dengan jelas tanpa ada kesilapan. Selesai membuat bayaran, tunggu confirmation ticket dan eticket daripada OTA.

Selepas dapat booking number, pergi ke website airlines dan cari manage booking.

Masukan booking number dan last name. Pastikan tiket berstatus ‘Confirmed‘. Atau cara mudah tweet sahaja official airlines dan minta mereka send e- ticket.

Baca 7 Mitos Dan Tip Yang Anda Perlu Tahu Sebelum Ke Matta Fair

Jika anda menempah tiket Penang-Kuala Lumpur –Doha-Istanbul, dengan 1 nombor booking anda wajib check in di Penang dan tidak boleh sama sekali skip segment Penang-KUL.

Jika anda skip 1st segment maka seluruh tiket anda akan terbatal. Semasa pulang, contoh Istanbul-Doha-KuL-Penang anda mungkin boleh minta untuk check in sehingga KUL sahaja.

Semasa check in di kaunter beritahu atau terus bertanya – “bolehkah saya check in sehingga KUL sahaja”.

Untuk check in baggage pula, anda hanya perlu collect bag anda di destinasi terakhir.

Setiap OTA mempunyai service fee. Untuk pertukaran tarikh dan pembatalan tiket ada sejumlah fee yang dikenakan.

Begitu juga jika anda membeli tiket dan membayar dengan mengunakan kad kredit ada sejumlah service fee yang dikenakan.

Ada juga OTA yang menawarkan free service fee for payment. Contohnya Tripsta, dengan mengunakaan mastercard credit card  tiada service fee yang dikenakan.

Baca dan fahami. Jika anda membeli tiket dari OTA maka secara automatik tiket anda anda dikawal selia oleh OTA. Sebarang pertukaran tarikh atau pembatalan tiket perlu dibuat melalui OTA.

Pihak airlines tidak lagi mempunyai kuasa untuk membuat perubahan terhadap tiket anda.

Membeli tiket dari OTA adalah satu risiko yang SANGAT tinggi. Untuk mengelakkan kerugian yang besar amatlah wajar untuk membeli travel insurance / takaful untuk mendapatkan perlindungan sewajarnya.

Tips di atas ditulis berdasarkan pengalaman sendiri. Bukanlah saya menggalakkan anda membeli dengan OTA, cuma saya sekadar berkongsi bagaimana saya terbang dengan harga yang murah.

Baca lagi: Ini Tips Dapatkan Harga Diskaun Untuk Tiket Kapal Terbang. Mungkin Juga Dapat Tiket FREE!


Maskot Android Kencing Di Atas Logo Apple Di Google Maps

Secara umum, kita mengetahui Android dan Apple adalah pesaing di dalam industri platform telefon pintar. Tetapi kami tidak sangka sejauh ini ia terjadi.

Pihak Google tidak tahu bagaimana imej maskot Android kencing di atas logo Apple terpapar di Google Maps. Ia berada di lokasi Rawalpindi, Pakistan.

Menurut jurucakap Google, imej tersebut ditambah dengan menggunakan perisian MapMaker dan kebiasaannya memerlukan reviu dari pengguna sebelum diluluskan. Tetapi lain pula berlaku pada imej ini apabila ia mendapat pengesahan dan diluluskan tanpa pengetahuan pihak Google.

Sekarang Google sedang membaikinya semula.

LIKE dan FOLLOW Vocket di Facebook serta Instagram


Lelaki Ini Meninggalkan Kerjaya Di Wall Street Demi 1 Dollar Pizza

Lelaki ini bernama Mason Wartman. Dia bekas graduan Germantown Academy dalam pengajian perniagaan di Babson, Boston pada 2006. Dia pernah bekerja bahagian penyelidikan kewangan di Wall Street sebelum memutuskan untuk berhenti kerja gara-gara pizza berharga 1 Dollar.

Pada usia 26 tahun, Mason Wartman telah memulakan bisnes restoran pizza dengan modal simpanannya sejumlah USD 250,000 yang dikumpul olehnya sepanjang bekerja di Wall Street sebagai penyelidik sell-side equity/.

Wartman telah memberitahu kepada ABC News di dalam temubualnya bahawa dia:

“I had plateaued at my Wall Street job and had always wanted to own my own business.”

Rupa-rupanya Wartman telah mempunyai visi buka bisnes sendiri dengan idea tersendiri semasa bekerja di Wall Street lagi. Jadi, tidak pelik apabila dia berjaya mengumpul sejumlah wang yang besar untuk merealitikan visinya itu.

Kata-kata Warman apabila ditanya tentang bisnes di blog Philly.com:

“You’re doing one thing and doing it well.”

Nama restoran Wartman diambil dari nama ibunya. Keistimewaan konsep restoran pizzanya yang bernama Rosa’s Fresh Pizza ini telah menarik perhatian orang ramai. Dengan lokasi yang strategik berdekatan Thomas Jefferson University Hospital, Wartman telah menjual sepotong pizza dengan berharga 1 Dollar sahaja.

Ia bertambah menarik apabila Wartman membuka peluang kepada orang ramai untuk melakukan Pay-It-Forward kepada golongan tidak berkemampuan dengan membenarkan pelanggan membeli sepotong pizza in advance untuk golongan tersebut. Setiap pelanggan yang mengambil tindakan itu diberi peluang meletakkan mesej mereka di papan ini:

Menurut Wartman, setakat ini 8,300 pizza telah berjaya diberikan kepada mereka yang memerlukan melalui program Pay-It-Forward ini. Ini bermakna USD 8,300 telah berjaya dikumpul sejak Wartman menjalankan konsep idea tersebut. Satu pencapaian yang membanggakan! Restoran ini telah memberi pizza di antara 30 hingga 40 orang gelandangan setiap hari. Konsep idea ini telah membantu ramai orang untuk memiliki hidup yang lebih baik seperti yang telah ditulis di dalam nota ini:

“We keep our food reasonably priced so that our paying customers are able to pre-purchase slices that we give to homeless people in the area,”

Walaubagaimana pun, operasi bisnes agak perlahan kerana terletak di kawasan yang tidak maju. Tetapi pendedahan media membuatkan orang ramai datang untuk merasai pizzanya dan turut menderma melalui pra-pembayaran . Keadaan ini menggembirakan Wartman kerana dia menyukai sekiranya konsep idea ini turut dilakukan di tempat-tempat lain.

LIKE Facebook THE VOCKET untuk ikuti lebih banyak artikel menarik. Anda juga boleh menghantar kisah menarik anda dengan KLIK SINI.


Bagaimana Adik-Beradik Ini ‘Menipu’ Industri Coklat Artisan Melalui Imej Hipster

Coklat artisanal, atau coklat artisan, adalah coklat premium diperbuat daripada bahan-bahan terbaik dengan cara tradisional.

Salah satu jenama coklat artisanal terkenal adalah Mast Brothers, satu jenama yang diusahakan oleh dua orang adik-beradik berjambang dari Brooklyn yang terkenal dengan gaya hipster.

Coklat mereka dibaluti dengan cantik, dan dijual di beberapa kedai terkemuka seperti Shake Shack dan Rag & Bone. Jenama ini pernah dipaparkan di majalah New York Times Style dan Vogue.

Jenama ini juga mempunyai butik sendiri di New York, London dan akan membuka sebuah lagi cawangan di Los Angeles. Dengan semua kejayaan-kejayaan ini, Mast Brothers adalah merupakan jenama coklat artisanal paling berpengaruh di dunia.

Coklat ini mempunyai peminat-peminatnya tersendiri tetapi dibenci oleh pakar-pakar coklat. Mast Brothers mendakwa status coklat mereka adalah 'bean-to-bar', bermakna seluruh proses pengeluarannya dikawal oleh syarikat pembuat, daripada pemilihan biji koko sehinggalah ia dibaluti oleh kertas pembungkus. Ianya dijual mahal disebabkan statusnya, iaitu pada harga $10
(RM40) untuk satu bar coklat. Komuniti coklat berkata Mast Brothers mendapat perhatian media yang tidak wajar dan berlebihan, ditambah pula dengan keangkuhan dua beradik ini. ("Saya boleh sahkan kami membuat coklat terbaik di dunia," kata Rick kepada Vanity Fair pada Februari lepas.)

El yapımı çikolata üretiminde özel isimlerden biri olan Amerikan menşeili Mast Brothers, gıda sektörünün gelmiş olduğu endüstriyel alt yapıya rağmen, çikolatalarını halen geleneksel yöntemlerle üreten bir firma. Mottosu “from bean to bar” olan Mast Brothers, çikolatalarının çekirdekten yenilebilir tablet haline gelene kadar ne kadar doğal bir süreç geçirdiğini vurgulamak istiyor. @mastbrothers #mastbrothers #mastbrotherschocolate #chocolate #cikolata #chocolat #dessert #amerika #unitedstates #tatli #lezzet #food #foodie #foodart #instafood #pastry #patisseriebyfoodinlife #patisserie #chocolatier #gastrolover #foodlover #culinary #gastronomy #gastronomia #art #artisan #life #foodlife #foodstagram @gokmensozen @gastromasa @foodinlifemagazine @foodandwoman

A photo posted by Patisserie by Foodinlife (@patisseriebyfoodinlife) on Dec 15, 2015 at 7:31am PST

Seorang blogger, Scott dari DallasFood.org yang pernah menyebabkan Noka Chocolate (yang menipu tentang status 'bean-to-bar'nya), jatuh, kini mula menyasarkan perhatian beliau kepada Mast Brothers. Dalam siri penulisannya yang terbaru bertajuk “Mast Brothers: What Lies Beneath the Beards,” beliau menjelaskan syarikat ini tidak membuat coklatnya dari mula hingga akhir seperti yang didakwa. Oleh kerana makanan artisanal menjadi semakin popular, kisah Mast Brothers menunjukkan betapa mudahnya
pasaran terpengaruh terhadap label 'artisanal' atau 'handcrafted', walaupun sebenarnya kualiti makanan yang ditawarkan itu, meragukan.

"Ini adalah rahsia terbuka dalam industri coklat," kata Clay Gordon, seorang perunding bahan sumber dan peralatan industri coklat, bekas pensyarah 'chocolate and wine pairings' di Universiti New York dan Yayasan James Beard, juga merupakan pakar industri coklat dengan pengalaman selama 15 tahun. Terdapat banyak klu tentang salah laku Mast Brothers, tetapi ia dipandang sepi oleh pihak media yang mempopularkan mereka. Majalah online Quartz telah melakukan beberapa pemeriksaan untuk mengesahkan dakwaan Scott.

Mast Brothers berulang kali menolak untuk menjawab beberapa soalan. Dalam kenyataan yang diberikan kepada Quartz, melalui agensi perhubungan awam dan laman web mereka, adik beradik ini berkata: "Mana-mana sindiran yang mengatakan Mast Brothers bukan pembuat coklat 'bean-to-bar' adalah salah. Kami telah membuat coklat secara 'bean-to-bar' dan akan terus berbuat demikian. Selama bertahun-tahun, kami telah berusaha menambah baik method, resipi dan rasa coklat kami. Kami suka membuat
coklat, dan kami berani mengatakan kami cukup bagus melakukannya."

Mast Brothers Menutup Hakikat Mereka Mencairkan Semula Coklat 'Mass-Produced'

Ramai orang mengenali Mast Brothers sebagai satu kisah kreativiti dan American Dream dengan sentuhan hipster. Dua adik-beradik yang lahir di Iowa dan tinggal di Williamsburg belajar sendiri bagaimana hendak membuat coklat 'bean-to-bar'.

Setelah membuka syarikat mereka pada tahun 2007, mereka membezakan coklat mereka dengan coklat-coklat lain di pasaran, dengan membalutinya dalam kertas balutan yang mahal lagi cantik, dan kemudian menjualnya pada harga $10 untuk satu bar.

Pelanggan menyukainya. Daripada beroperasi di sebuah apartmen pada mulanya, mereka kemudiannya dapat berpindah ke ruang lain yang lebih besar. Pada musim panas 2008, Mast Brothers beroperasi dalam sebuah kilang kecil di Brooklyn. Pada November 2011, mereka menambah ruang kerja sebanyak 3,000 kaki persegi. Dan pada Januari 2014, mereka membuka sebuah kilang baru di Navy Yard Brooklyn.

Mereka membuka butik di London hanya beberapa hari sebelum Hari Valentine's 2015, dan butik Los Angeles dijangka dibuka pada musim bunga ini. Seorang pemandu pelancong Brooklyn memberitahu Quartz, kilang Mast Brothers di Williamsburg mencecah jualan runcit sebanyak $28,000 (RM112,000) dalam jualan coklat pada satu hujung minggu bulan Disember.

Akan tetapi terdapat bukti menunjukkan pengeluaran awal syarikat ini melibatkan proses pencairan semula coklat yang dibeli dari Valrhona, sebuah syarikat pembuat coklat komersil dari Perancis.

Dalam komuniti coklat, sangkaan Mast Brothers menggunakan 'remelted chocolate' atau coklat yang dicairkan semula bermula awal. Bar-bar awal keluaran Mast Brothers mempunyai rasa dan tekstur sama seperti coklat-coklat yang berada di rak-rak kedai. Coklat 'bean-to-bar' selalunya mempunyai rasa tersendiri yang berbeza, mengikut tempat asalnya. Coklat 'craft' akan melalui sedikit proses tetapi masih mampu mengekalkan rasa asli koko. Coklat komersil pula mudah dihadam dan dimakan oleh ramai orang.

"Saya yakin mereka tidak buat coklat sendiri masa itu," kata Aubrey Lindley, pemilik bersama sebuah kedai coklat bernama Cacao di Portland, Oregon. "Ia sangat halus, bertekstur licin sama seperti coklat komersil. Tiada peralatan kecil dapat mencapai tekstur seperti itu. Rasanya juga terasa seperti coklat komersil: seimbang, tiada rasa, dark roast dan vanila."

Ramai pakar-pakar coklat yang lain juga berpendapat yang sama. Scott, dalam bahagian empat penulisan beliau, mendedahkan beberapa sumber yang mengesahkan penggunaan coklat Valrhona di Mast Brothers.

Pada Februari 2008, chef Larry Gober dari Oklahoma menghubungi Rick Mast untuk membeli coklat mereka. Apabila ditanya sumber coklat mereka, Rick membalas, ianya datang dari Venezuela, Ecuador, Republik Dominica dan Madagascar. "Kami juga menerima pes koko dari Valrhona dan kadang kala menggunakannya sebagai asas apabila bereksperimen dengan resipi baru," kata Rick lagi. "Kami adalah pengeluar coklat 'bean-to-bar' dan merancang untuk menjadi pembuat coklat 'bean-to-bar' secara eksklusif pada akhir tahun ini, apabila 'makmal' kami siap."

Mast Brothers juga pernah memberitahu pembuat coklat lain, mereka menggunakan coklat Valrhona dalam produk mereka. Dalam satu perbualan telefon dengan Alan Mcclure, pengasas Patric Chocolate, pada musim bunga 2008, Rick Mast mengaku mereka pernah menggunakan coklat Valrhona yang dicairkan, tetapi tidak lagi menggunakannya.

Pada bulan Jun tahun itu, Art Pollard, pengasas bersama syarikat coklat 'bean-to-bar' Amano Artisan Chocolate, diperkenalkan kepada adik beradik Mast di Brooklyn Flea. Salah satu perisa daripada 6 jenis perisa yang ditawarkan oleh Mast ketika itu termasuklah perisa 'dark milk' Trinidad 'single-origin'. Dia tahu tentang popularity dua beradik ini dan tidak sabar berjumpa dengan mereka.

"Saya bukannya menuduh," kata Art kepada Quartz. "Tetapi saya kagum bagaimana mereka dapat menjayakan usaha mereka." Proses memperkenalkan perisa baru adalah, “a royal pain in the butt,” katanya.

Mereka bertanya kepada Mast tentang bagaimana mereka mendapatkan biji koko dari Trinidad. "Tiga jenis bar ini kami buat," Mast membalas. "Dan tiga jenis bar ini pula," sambil menunjuk ke arah coklat-coklat 'single-origin' dan 'dark milk', "dibuat oleh Valrhona."

Ini sangat berbeza dengan kenyataan rasmi Mast Brothers, "Kami telah membuat coklat secara 'bean-to-bar' dan akan terus berbuat demikian."

Walau bagaimanapun, pakar mempercayai Micheal dan Rick Mast akhirnya membuat coklat mereka sendiri. Akan tetapi keputusan ini menyebabkan kualiti bar coklat jenama ini menjunam teruk. "Perubahannya luar biasa dan amat jelas dirasai," kata Lindley, pemilik kedai Cacao di Portland, tentang pengalaman beliau merasai bar coklat Mast Brothers pada tahun 2010. "Kebanyakan coklat adalah inedible (tidak boleh dimakan), mengikut standard saya."

Mast Brothers Tidak Original Dan Kreatif Seperti Apa Yang Mereka Ceritakan

Sebahagian daripada kisah yang ditulis oleh Mast Brothers sendiri, menceritakan bagaimana mereka belajar sendiri proses pembuatan coklat, juga mencipta dan mengubah mesin-mesin untuk memenuhi keperluan pembuatan coklat mereka.

"Kami perlu fikirkan sendiri bagaimana untuk menyelesaikan setiap langkah kerana sebelum ini belum pernah ada pembuat coklat melakukannya dalam skala kecil," kata Rick kepada satu penerbitan Australia.

Dalam buku resipi 2013, Mast Brothers Chocolate: A Family Cookbook, menceritakan tentang bagaimana mereka 'memanggang koko dalam pemanggang kopi, sebanyak 3 paun pada satu-satu masa', 'meretakkan kulit biji koko menggunakan pengisar tangan yang digunakan untuk menghancurkan barli' dan 'mengasingkan kulit daripada biji menggunakan kipas, atau pengering rambut'.

"Tidak ada alat komersil untuk (pembuatan coklat dalam skala kecil). Anda tidak boleh kata, saya mahu mulakan perniagaan coklat yang kecil, buka internet dan kemudian dapatkan beberapa buah mesin," katanya kepada NPR pada tahun 2010.

Pemandu pelancong di kilang Williamsburg memberitahu Quartz, adik beradik ini mempelajari kaedah pembuatan coklat sendiri melalui 'trial and error,' hanya merujuk kepada teknik silam Inca atau Mayan (pemandu pelancong tidak ingat yang mana satu).

Hakikatnya, ketika Micheal dan Rick mula membuat coklat pada tahun 2007, sudah ada beberapa pembuat coklat berskala kecil di Amerika Syarikat yang sudah memasarkan produk mereka di pasaran. Salah seorang daripadanya adalah Shawn Askinosie dari Askinose Chocolate. Askinosie menulis kepada Huffington Post bahawa terdapat beberapa pembuat coklat berskala kecil sudah wujud seperti Scharffen Berger pada tahun 1997, Askinosie pada 2005, dan Theo menjual coklat organik mereka pada tahun 2006.

(Dalam buku resipi mereka, Mast Brothers mengambil pendekatan lebih selamat dengan mengatakan 'hanya terdapat beberapa syarikat yang benar-benar membuat coklat dari mula hingga akhir di Amerika Utara.')

Kebenarannya juga, walaupun Mast Brothers mendakwa 'mereka sendiri fikirkan cara untuk membuat coklat mereka sendiri', terdapat sebuah laman web untuk pembuat coklat telah wujud sejak 2003. Jelas sekali Mast Brothers belajar melalui Chocolate Alchemy, sebuah hub informasi kepada pembuat-pembuat coklat. Di sini pembuat-pembuat berskala kecil juga dapat bertukar-tukar tip dan nasihat sesama sendiri. Menariknya, tip untuk memisahkan kulit dan biji menggunakan pengering rambut juga ada di dalam Chocolate Alchemy.

Melalui laman web ini juga, Mast Brothers membeli alatan mereka yang pertama. Maklumat ini telah disahkan oleh pengasas Chocolate Alchemy, John Nanci. Pada Mac 2009, ketika lawatan ke kilang Williamsburg, George Gensler – pengasas bersama Persatuan Coklat Manhattan dan salah seorang Juri Utama Anugerah Coklat Antarabangsa – ternampak dan sempat merakamkan gambar 'Crankandstein Cocoa Mill,' yang direkacipta oleh beliau dan Nanci dengan tujuan untuk memecahkan kulit koko.

Nanci mengesahkan beliau telah menjual mesin itu kepada Micheal Mast pada 13 Mac 2008. Micheal menulis, "Kami mengucapkan terima kasih tidak terhingga di atas bantuan Tuan. Laman web Tuan memang amazing." Pada masa yang lain, Micheal juga memesan 70kg biji koko organik dari Republik Dominica dengan nota, "Terima kasih di atas segala kerja keras dan maklumat Tuan. Kami tidak dapat melakukan ini semua tanpa bantuan Tuan."

Georg Bernardini, penulis buku Chocolate—The Reference Standard, atau lebih dikenali sebagai 'The Chocolate Bible' menulis, "Ini bukannya cerita tentang minat mendalam terhadap koko, tetapi ia sebenarnya adalah strategi pemasaran yang sophisticated, dengan tujuan untuk mendapatkan sebanyak-banyak duit dalam masa paling pantas," katanya.

Tidak terhenti digelar bukan pembuat coklat 'bean-to-bar' sebenar, Bernardini juga tidak menyukai rasa coklat terbaru Mast Brothers. "Rasa coklat (mereka) tahun ini amat tidak menyeronokkan. Biji koko 'dizalimi' oleh Mast Brothers."

Mark Kristian dari C-Spot , sebuah laman web reviu coklat, memberitahu rasa coklat Mast Brothers berubah dari 'baik' menjadi 'buruk'. "Bermula dengan menarik, kemudian menjunam, kemudian semakin baik, dan kini menjunam dengan teruk sekali," tulisnya dalam sebuah e-mail. "Sama ada mereka akan mencapai tahap tertinggi sekali lagi bergantung kepada keputusan mereka untuk beralih perhatian semula kepada penghasilan 'hi-craft' (outsourced atau in-house) atau terus menumpukan perhatian secara berlebihan kepada urusan penjenamaan (yang agak berjaya)".

Harga jualan pada $10 untuk satu bar bukanlah sesuatu yang pelik untuk coklat artisanal, namun ia menghampiri harga siling. "Harga kebanyakan bar coklat kami adalah $8 (RM32) dan coklat kami selalu menerima anugerah di Eropah kerana rasa dan perisanya," Pollard dari Amano Artisan Chocolate berkata. "Mengenakan harga $10 untuk satu bar menggunakan biji koko yang tidak begitu berharga bukanlah sesuatu yang sering berlaku."

Akan tetapi, kertas yang digunakan sebagai pembalut, dikatakan 'almost magnificent' oleh Bernardini. Seperti apa yang ditulis oleh Scott dalam Storify, untuk kebanyakan peminat, 'the packaging is the product'.

Kedua-dua adik beradik Mast juga telah mempakejkan diri mereka dengan bijak.

These pics of the @MastBrothers show how quick the transformation from bros to beards was https://t.co/1nXXKjeKru pic.twitter.com/HJGaQNRANm

— Nick Zukin (@extramsg) December 16, 2015

Ironiknya, sesetengah pembuat coklat juga mendapat kebaikan daripada kejayaan Mast Brothers. Pakar coklat berkata, "Mereka berdukacita kerana jenama ini berkembang dengan cara mengelirukan orang ramai," kata Gordon. "Akan tetapi, pada masa yang sama, mereka telah mencipta tradisi baru dalam industri coklat. Hasil kejayaan pemasaran Mast Brothers, menyaksikan orang ramai lebih terbuka untuk membelanjakan lebih banyak wang demi membeli coklat.

"Sekiranya mereka mengelirukan pengguna, ianya amat mendukacitakan," kata Sam Lehr dan Derek Menaldino, pengasas bersama MUCHOMAS Chocolate, pengusaha coklat yang baru bermula pada 2014. "Akan tetapi, hakikatnya, mereka akan kekal menjadi salah satu duta hebat dunia coklat 'craft'."

Meraikan Ketelusan Tetapi Sebenarnya Perahsia

Mustahil untuk mengetahui sama ada syarikat ini benar-benar membuat coklat secara 'bean-to-bar' atau tidak kerana tiadanya ketelusan.

Dalam buku resipi mereka, Mast Brothers menekankan kepentingan menjadi telus seawal muka surat 5. "Jujur dan telus. Kami menuntut integriti dalam segala apa yang kami lakukan dan kini kami mempersembahkan diri kami kepada dunia dengan penuh rasa bangga. Atas sebab itulah kami membuka kilang coklat kraf di tengah-tengah bandar New York!"

Semasa Quartz menulis artikel mereka, Mast Brothers berulang kali menolak persoalan yang diajukan seperti adakah Mast Brothers mempunyai pelabur dan alatan apa yang digunakan oleh syarikat. Ketika berada di kilang Williamsburg, menangkap gambar dan menulis nota adalah dilarang. Kilang Navy Yard Brooklyn yang menghasilkan 2 per 3 produk syarikat, ditutup kepada umum.

Mereka sudah tidak lagi menyenaraikan sumber biji koko, iaitu salah satu maklumat utama yang diperlukan dalam pembuatan coklat 'bean-to-bar'. Menurut pemandu pelancong ketika lawatan ke kilang Williamsburg, perkara ini dilakukan untuk menggalakkan perbualan di antara pelanggan dengan peruncit, dan balutan kelihatan lebih menarik dengan pengurangan label.

Pembuat coklat lain menawarkan penjelasan berbeza: "Ini bermakna ia boleh menjadi apa-apa sahaja," Pollard memberitahu.

Ketelusan adalah di antara perkara terpenting dalam 'food movement' lebih-lebih lagi dalam bidang pembuatan coklat, Carla Martin, pensyarah Pengajian Afrika dan African American di Universiti Harvard, juga pengasas dan Pengarah Eksekutif Fine Cacao And Chocolate Institute, memberitahu.

Beliau memberi contoh Cadbury yang menjalankan perhambaan dalam tahun 1900-an, juga ketika industri coklat memaniskan produk mereka menggunakan gula jagung.

BACA: Hershey, Nestle Dan Mars Memperhambakan Kanak-Kanak Untuk Hasilkan Coklat

"Pergerakan coklat 'craft' mengambil berat tentang perkara-perkara sebegini," katanya. "Idealnya adalah untuk semua pihak terlibat menjadi terbuka dalam praktis bisnes mereka dan ini datang daripada kebimbangan sebenar tentang amalan penipuan yang berlaku di dalam industri makanan komersil." Kebimbangan ini masih lagi berlaku sehingga sekarang: kebanyakan coklat datangnya dari Afrika Barat, di mana amalan seperti perhambaan kanak-kanak dan kemusnahan hutan hujan masih berleluasa.

Amat mudah untuk melabel komen-komen negatif terhadap Mast Brothers sebagai 'iri hati'. "Memang ada wujud sedikit iri hati," Bernardini memberitahu Quartz, "Tetapi ia lebih kepada marah. (Pembuat coklat) memang patut berasa marah terhadap media kerana mereka bertanggung jawab menjadikan Mast Brothers popular (walaupun kualiti produk mereka sederhana atau teruk). Hanya kerana disebabkan mereka berpakaian seperti orang Amish dengan janggut panjang."

TONTON: Resipi Coklat Chips Inti Nutella

LIKE dan FOLLOW Vocket di Facebook serta Instagram


Master G Kongsi Rahsia Cara Untuk Dapat Duit Poket Lebih Ramadan Ini

Bulan puasa sudah menjelma, mesti ramai mahu cari duit lebih tetapi kena tahu cara supaya tak mudah ditipu. Ada yang dah mula ambil pesanan kuih raya, ada yang buat live TikTok jual baju dan banyak lagi.

Tetapi ada seorang jejaka ini, memang rare cara dia buat side income. Dia siap keluar masuk hutan semata-mata mahu belajar ilmu ini demi mendapatkan duit lebih. Apa agaknya ilmu yang dia belajar dengan tok guru ini? Apa pula kaitan ilmu keluar masuk hutan dengan dapat duit lebih?

Kalau nak tahu jawapannya, anda kena tonton video di bawah ni:-

Seronok betul kalau memang boleh dapat ilmu macam tu kan? Semua kerja jadi mudah dan cepat. Tetapi yang lagi seronok kalau dapat cari semua barang untuk berniaga di dalam satu tempat.

Pada mereka yang baru nak berjinak-jinak berniaga terutamanya pada bulan Ramadan ini, memang sangat sesuai pergi ke GM Klang kerana mereka menawarkan servis Business Matching. Untuk menggunakan servis ini, anda kena muat turun aplikasi GM Klang terlebih dahulu. Bila dah ada aplikasi ini barulah semua kerja jadi mudah!

Dalam aplikasi ini, anda boleh booking waktu bertemu dengan seller dan juga boleh booking studio untuk buat photoshoot produk yang hendak dijual. Tapi untuk photoshoot di studio, produk yang digunakan haruslah produk yang dibeli di GM Klang.

Ada lagi satu benda paling penting untuk anda yang baru hendak berjinak-jinak dalam dunia jual beli ni, ada satu fungsi dalam apps yang dipanggil Business Matching. Fungsi ini anda boleh guna bila nak jumpa seller. Ikut langkah ni:-

1) Klik Business tab pada bar bahagian bawah aplikasi

2) Pada bahagian Business Matching, klik Schedule a Visit

4) Isikan maklumat pada bahagian Schedule a Visit – Tarikh, Masa dan Kategori produk

6) Selepas hantar, anda tunggu pihak GM Klang hubungi anda untuk sahkan masa melawat sama ada boleh datang waktu yang dipilih atau tidak.

7) Hadirkan diri pada tarikh & masa yang dah ditetapkan. Sekiranya appoinment yang dibuat pada hari bekerja, akan ada wakil GM Klang yang akan membantu menemani anda.

Lepas ini makin ramailah yang akan mulakan business jual beli terutama pada bulan Ramadan. Klik di sini untuk muat turun aplikasi GM Klang di iPhone atau di sini untuk peranti Android. Selamat berniaga!


Mastercard Mula Menghalang Bayaran Langganan Aplikasi Selepas Tempoh Percubaan

Sekiranya anda pertama kali melanggan aplikasi penstriman atau aplikasi melibatkan bayaran bulanan seperti Spotify dan Netflix, pastinya anda cukup tahu dengan prosedur aplikasi ini dimana memerlukan anda memasukkan nombor kad kredit terlebih dahulu sebelum mendapatkan akses langgan sebulan secara percuma.

Walaubagaimanapun, modus operandi yang dibuat ini sering membuatkan pengguna terlupa untuk menutup langganan meskipun mereka tidak lagi berminat yang secara tidak langsung membuatkan pengguna bakal dikenakan bayaran pada bulan seterusnya.

Dalam usaha untuk mengelakkan pengguna menanggung langganan mereka tidak lagi berminat, pihak Mastercard telah mengeluarkan pengumuman terbaru dimana mereka bakal menghalang aplikasi yang menawarkan langganan bulanan seumpama Netflix dan Spotify.

Perkara ini pastinya membuatkan para pengguna lebih selesa untuk menggunakan Mastercard serta aplikasi langganan yang disebutkan. Difahamkan lebih banyak rangkaian produk fizikal seperti produk penjagaan kulit bakal diimplemen pihak Mastercard pada masa akan datang.


mastermind Japan Perkenalkan Suplemen Vitamin C

Syarikat pengeluar streetwear terkenal Jepun, mastermind Japan kini mengeluarkan vitamin C hasil kolaborasi dengan syarikat pengeluar suplemen Uha Mikakuto. Untuk pengetahuan, Uha Mikakuto merupakan satu jenama produk makanan ringan dengan khasiat kesihatan untuk menarik orang ramai mengambil makanan tambahan yang sihat.

Hasil kolaborasi ini akan mula dijual di Hankyu Department Store 15 Mac ini. Buat masa ini, Suplemen gummy ini hanya akan didapati dalam perisa oren. Kedua-dua syarikat ini berharap hasil kolaborasi ini akan memberikan manfaat kepada peminat streetwear untuk tampil bergaya sekaligus boleh menjaga kesihatan.

collabrate with @uha_mikakuto gummy supplement (Lemon flavor) celebrate for reopening after renovation of @hankyu_garage_tokyo 15th March

A post shared by  mastermind JAPAN (@mastermindjapan_official) on Mar 10, 2019 at 7:54pm PDT

Vitamin C ini dihadirkan dengan botol sepenuhnya berwarna hitam dengan kemasan dan tulisan berwarna emas untuk menonjolkan lagi identiti streetwear, disertakan dengan logo ikonik mastermind iaitu skull-and-crossbone.


mastermind JAPAN x Anti Social Social Club Hasilkan Koleksi Baju Terbaru

mastermind JAPAN dan Anti Social Social Club sekali lagi bekerjasama dalam usaha menghasilkan tee lengan panjang hitam yang dihiasi dengan perincian 3M pada bahagian lengan.

x @antisocialsocialclub 3M Reflective LS Tee exclusively for @mastermind_tokyo coming soon

A post shared by  mastermind JAPAN (@mastermindjapan_official) on Mar 24, 2019 at 2:27pm PDT

Jenama mastermind JAPAN boleh dilihat dengan jelas dengan adanya tulisan mastermind bersama logo tengkorak bersama tulang pada bahagian kiri lengan tee tersebut. Penjenamaan “Anti Social Social Club” juga terdapat pada bahagian belakang baju dan kanan lengan yang dipaparkan pada baju tersebut.

Tee terbaru hasil daripada kerjasama mastermind JAPAN dan Anti Social Social Club ini masih belum mempunyai tarikh tetap pelancaran serta harga rasmi. Nantikan sahaja berita terkini mengenai pelancaran tee tersebut.


Mastika ‘Terkubur’ Selepas 77 Tahun Berada Di Pasaran

Sekali sepanjang hidup, anda pasti pernah membaca majalah Mastika bukan? Untuk golongan yang membesar di zaman tanpa telefon pintar, Majalah Mastika sangat terkenal kerana menyajikan cerita yang sensasi dan panas dalam setiap keluarannya.

Menerusi perkongsian di laman Facebook rasmi Mastika, edisi bulan November adalah edisi terakhir bagi majalah ini selepas berada di pasaran sejak tahun 1941. Mastika adalah majalah Bahasa Malaysia yang paling lama berada di pasaran terpaksa akur dengan peredaran zaman di mana sudah ramai yang tidak lagi membeli majalah ini.

Menerusi komen yang dibuat di laman Facebook Mastika, antara sebab Mastika gagal menarik perhatian pembaca muda adalah kandungan majalahnya yang tidak berubah dan kadangkala diragui kesahihannya. Di dunia internet ketika ini, segalanya boleh dibaca menerusi alam maya dan tidak perlu lagi untuk membeli majalah.

Mastika masih memegang rekod majalah paling laris selama 10 tahun berturut-turut. Ada di antara anda yang masih membeli majalah Mastika ini pada tahun 2018? Untuk naskah terakhir ini, bolehlah membelinya dan jadikan sebagai koleksi peribadi.


Masuk Langkawi Mahu Tayang Lamborghini, Dua ‘Founder’ Jadi Bahan Tawa Penduduk Setempat

Pada hari ini boleh dikatakan seluruh negeri dalam Malaysia mempunyai pengguna-pengguna kereta mewah berkuasa tinggi yang terdiri daripada pelbagai jenama buatan Jepun (Nissan GT-R), Jerman (Porsche) dan Itali (Ferrari dan Lamborghini).

Baru-baru ini dua orang founder produk berkongsi video mereka bersama-sama pergi ke Langkawi memandu kereta Lamborghini Huracán EVO masing-masing.

Dalam satu perkongsian video TikTok pemilik Lamborghini itu, dia mendakwa membawa kereta itu untuk tunjuk kepada orang Langkawi andai kata mereka tidak pernah melihat kereta tersebut.

yuni saja je buat masuk lamborghini kat langkawi kot kot orang langkawi takpernah tengok lamborghini😝 #fyp #vitamilk #lamborghini #viral

♬ original sound – Hilman Hamzah – Hilman Hamzah

Bagaimanapun perkongsian video itu cuma menjadi bahan tawa buat penduduk setempat di sekitar pulau bersejarah tersebut. Ini kerana pulau bebas cukai itu sudah cukup terkenal sebagai lokasi untuk menyimpan kenderaan mewah yang berdaftar di Langkawi.

Tambah penduduk setempat lagi, mereka menyatakan ‘sudah bosan’ melihat kereta-kereta mewah yang keluar berjalan sekitar pulau tersebut, bagi mereka itu adalah perkara biasa dan tiada apa-apa yang perlu dikejutkan.

“Kami tengok Lamborghini, macam tengok Perodua Kancil saja dekat Pulau Langkawi ini,” kata salah seorang netizen.

Kenapa eh langkawi ade minyak murah je? Memang org langkawi xisi ke minyak 916? Geram tau cikna cari minyak xjumpa 😭😭 #fyp #fypシ

♬ original sound – Farhana Zahra – Farhana Zahra

Dalam pada itu, seorang lagi founder menanyakan sama ada penduduk Langkawi tidak pakai minyak mahal seperti RON97 atau RON100 kerana menghadapi kesukaran untuk mencari minyak premium di setiap stesen minyak yang dia singgah. Katanya, kereta Lamborghini miliknya hanya menggunakan ‘minyak-minyak premium’ tersebut.

Menurut sumber The Vocket yang bertanggungjawab menguruskan keluar-masuk kereta-kereta mewah dari Pulau Langkawi, kebanyakkan pemilik yang sudah biasa memandu kereta mewah mereka di Pulau Langkawi, mereka sudah siap-sedia mengisi tangki minyak penuh terlebih dahulu.

Ada juga pemilik kereta membawa tong minyak tambahan berisi ‘minyak premium’ itu dari Perlis bagi memudahkan mereka guna sepanjang berada di pulau tersebut.

“Rata-rata kereta mewah tiada masalah untuk diisi dengan petrol RON95 atau mereka (founder) panggil ‘minyak murah’. Tetapi kalau nak tekan pedal sampai lebih 200km/j, memang jadi ‘semput’ kereta mewah itu,” tambah sumber itu lagi.

Maka terjawablah mengapa ada sesetengah jenama kereta mewah sangat memilih dan menitikberatkan ‘siapakah’ bakal pelanggan mereka  — kerana tidak mahu para pelanggannya menampakkan jenama mereka ‘murah’ dan ‘memalukan’.

Jika anda memang seorang yang mempunyai kelas tersendiri dan benar-benar seorang car enthusiast, sudah pasti nama anda tercalon seperti dua individu dari Malaysia ini yang terpilih untuk memiliki hypercar Bugatti edisi terhad bernilai lebih RM25 juta dan menjadi pemilik terawal Ford GT di negara ini.

Bak kata pepatah mat saleh — “Class cannot be purchased, Money doesn’t mean class, You have it or you don’t.”


Masuk Lorong Kecemasan Sesuka Hati Jadi Punca Kemalangan, Pemandu Kereta Camry Telah Ditahan

Semalam tular di media sosial beberapa rakaman dashcam yang menunjukkan punca kemalangan di Lebuhraya Kuala Lumpur-Karak berhampiran Bentong, Pahang.

Menerusi rakaman tersebut, tindakan pemandu Toyota Camry putih menggunakan lorong kecemasan secara mengejut sehingga menyebabkan sebuah motosikal terbabas. Malah, pemandu Toyota Camry tidak memberhentikan kenderaannya dan terus beredar dari lokasi kejadian.

Menurut Ketua Jabatan Siasatan dan Penguatkuasaan Trafik (JSPT) Pahang Superintendan Kamarulzaman Jusoh mengesahkan pemandu kenderaan terbabit yang juga seorang lelaki berusia 37 tahun menyerah diri selepas membuat laporan di Balai Polis Gombak pada 6.51 petang.

Tambahnya, pemandu kereta itu dibawa Ibu Pejabat Polis Daerah (IPD) Bentong dan akan menjalani ujian saringan awal air kencing serta kenderaannya juga ditahan untuk siasatan lanjut.

Mangsa yang cedera di hantar ke Hospital Bentong dan dirawat sebagai pesakit luar. Dua mangsa yang menunggang dan membonceng motosikal itu akan dipanggil untuk membantu siasatan. Ketika ini, siasatan sedang dijalankan mengikut Seksyen 42 Akta Pengangkutan Jalan 1987.

Sementara itu, kami kongsikan beberapa kes kemalangan yang pernah berlaku di Malaysia. Klik pautan di bawah ini untuk ketahui lebih lanjut.

Kemalangan Ketika Pulang Beli Motosikal Baru, Isteri Kongsi Detik Terakhir Ikut Suami Dari Belakang

Tular Kemalangan Didakwa Berpunca Minyak Atas Jalan, Ini Sebenarnya Yang Berlaku Menurut Polis

Tular Video Penunggang Motosikal Terlibat Dua Kemalangan Dalam Satu Masa


7 Tip Buat Duit Sambil Travel Melalui ‘Personal Shopper’

Saya baru sahaja berjinak-jinak dalam dunia backpacker dan sering menerima cemuhan dan kritikan bahawa travel hanya membazir dan tidak memberikan apa-apa keuntungan.

Namun, ianya boleh menjadi sumber pendapatan sekiranya pandai mencari peluang. Sebagai contoh, menjadi Personal Shopper dengan membantu pelanggan mendapatkan barang yang sukar didapati dan lebih murah semasa travel dapat menjana pendapatan.

Kemahiran bersosial dan pengaruh media sosial yang ada seperti Facebook dapat membantu anda mengiklankan servis anda.

Tips untuk menjadi ‘personal shopper’ yang hebat:

1. Membuat kajian mengenai tempat yang ingin dikunjungi

Buat research sebaik mungkin tentang negara yang ingin dilawati dan ketahui barang-barang yang boleh dijual atau sering dicari oleh orang Malaysia. Harus rajin mengunjungi blog-blog travel dan bertanya dalam mana-mana grup dalam Facebook.

Selepas itu, buat perbandingan harga barang tersebut di luar negara dan di Malaysia.

Kemudian, letakkan harga setelah membuat perkiraan kos seperti pengangkutan dan penghantaran. Pastikan harga yang ditawarkan berbaloi dan tidak menyusahkan kita semasa hendak pulang ke tanah air. Ini kerana kebanyakan syarikat penerbangan mengehadkan maksima 2 bag boleh di daftar masuk dalam kargo.

Kebiasaannya, Personal Shopper akan mengiklankan servis sebulan sebelum travel dan memberi tempoh masa pembayaran barang tersebut. Ini bagi membantu anda membuat anggaran berat bagasi dan mengelakkan dikenakan caj lebihan bagasi.

3. Gunakan pengaruh sosial media untuk pengiklanan

Sesuai dengan kecanggihan zaman teknologi, media sosial seperti Facebook amat berkesan digunakan sebagai platform pengiklanan. Iklankan servis anda di grup Facebook yang berkaitan dengan travel.

Pastikan anda membaca peraturan sebelum mengiklankan servis anda dalam grup
tersebut. Ini kerana, ada sesetengah grup tidak membenarkan mana-mana iklan produk atau servis.

4. Proses rundingan dengan prospek pelanggan

Sentiasa bersabar melayan pelanggan dan memahami kehendak pelanggan. Pengetahuan mengenai produk amat penting bagi memastikan urus niaga anda berjalan dengan lancar.

Jangan melenting apabila pelanggan mengkritik harga upah anda. Masih ramai lagi mereka di luar sana berminat untuk menggunakan servis anda. Positif dan jangan mengalah. Pastikan anda berada dalam win-win situation.

Sebaik sahaja pelanggan bersetuju untuk mendapatkan servis anda, berikan tempoh masa pembayaran dan nombor akaun anda . Pastikan anda mendapat bayaran sebelum membeli-belah.

Pastikan anda tahu dimana untuk mendapatkan barang yang dipesan bagi mempercepatkan proses pembelian.

Ketahui masa perniagaan kedai yang ingin ditujui dan rancang masa dengan sebaik mungkin kerana di sesetengah negara seperti Australia mempunyai masa perniagaan yang singkat iaitu bermula dari jam 8 pagi hingga 5 petang.

Kebanyakan syarikat penerbangan hanya membenarkan dua beg sahaja untuk didaftar masuk dan dua bag di bawa naik ke atas kabin, kemahiran dalam mengemas beg amat diperlukan.

Balut barang mudah pecah dengan kain yang banyak bagi mengelakkan ia pecah. Jangan lupa untuk mendapatkan stiker mudah pecah semasa anda daftar masuk.

Akhir sekali, pastikan anda merancang masa membeli-belah anda supaya tidak menganggu masa travel anda. Semoga berjaya.

Baca lagi: 3 Tip Buat Duit Untuk ‘Cover’ Kos Dan Perbelanjaan Anda Semasa Travel


‘Masuk Mahkamah Seminit Terus Balik’ – Suami Fatin Afeefa Didakwa Netizen Perli Adam Shahz

Sejak Fatin Afeefa melangsungkan perkahwinan bersama suaminya, Aliff Awang atau lebih dikenali sebagai Opai, pelbagai kisah pasangan ini yang menjadi buah mulut netizen. Mempersenda golongan yang single dan tidak berduit antara yang pernah menjadi ‘gurauan’ suami kepada pelakon ini sebelum ini.

Dalam pada itu, lain ceritanya pada kali ini apabila bekas suami Fatin Afeefa, Adam Shahz dan Fatin Afeefa hadir ke Mahkamah Tinggi Syariah Shah Alam semalam bagi menyelesaikan isu hak penjagaan anak perempuan mereka iaitu Ivy Herra Sophia.

Berdasarkan sumber, pihak mahkamah telah menetapkan tarikh sebutan berhubung kes tersebut pada 17 April hadapan. Dilaporkan penetapan itu susulan daripada bantahan yang dibuat Fatin terhadap pindaan Adam yang memohon agar dia diberikan hak untuk lawatan, bersama dan bermalam dengan anak mereka.

Di sebalik kekecohan yang berlaku melibatkan Ivy Sophia, Aliff Awang selaku suami kepada Fatin Afeefa turut memuat naik sebuah Instagram Stories yang memaklumkan beliau menemani isterinya ke mahkamah namun perbincangan tersebut dikatakan hanya berlangsung sekitar satu minit sahaja.

“Jadi hari ini saya bangun pagi pergi mahkamah dengan isteri. Masuk mahkamah seminit je lepas tu keluar balik.” ulas Opai.

Kenyataan yang dibuat meskipun tidak dituju kepada Adam Shahz, ramai netizen yang mampu meneka individu yang dimaksudkan beliau.

“Tak faham, kenapa ada lelaki macam ni wujud dekat dunia ni. Kenapa awak ni ayam?” kongsi beliau di Instagram Stories.

Untuk pengetahuan, Adam dan Fatin telah mendirikan rumah tangga selama empat tahun sebelum memilih untuk bercerai. Hasil perkahwinan dua individu ini dikurniakan seorang anak perempuan iaitu Ivy. Fatin Afeefa juga dilaporkan turut mempunyai seorang anak lelaki bernama Adam Aisy Arrian berusia 10 tahun hasil perkahwinan terdahulu.


Masuk MAPS Kini Percuma Mulai 1 Mac 2019

Ini merupakan satu berita baik buat anda yang tidak pernah lagi berkunjung ke Movie Animation Park Studios (MAPS) yang terletak di Ipoh, Perak ini. Ini kerana anda dibenarkan masuk secara percuma ke taman tema tersebut mulai 1 Mac ini.

Pengumuman tersebut dibuat oleh Menteri Besar Perak, Datuk Seri Ahmad Faizal Azumu. Menurutnya, Perbadanan Kemajuan Negeri Perak (PKNP) memperkenalkan model perniagaan baharu untuk menarik minat pengunjung ke taman tema tersebut.

FREE ENTRY TO MAPS! Starting 1st of March 2019, a new coupon system will be implemented. From as low as RM3, you can enjoy the ride and attraction that you want. Don't miss the fun with us here at #MAPSPerak!

A post shared by  Movie Animation Park Studios (@maps_perak) on Feb 19, 2019 at 5:25am PST

Bila tengok post @izuddinhelmi dekat @maps_perak, rasa nak korek balik gambar2 dulu. So this is one of the shot. #mapsperak #visitperak #malaysiatourism #wow_havoc #bugima #rakansepenjenayah #igersmalaya #igersmalaysia #ikutcarakita #lokallense #lensamy #vscomalaysia #malaysiaigers #ghamborkita #my_genggua #foto_ambo #randomshot #gramslayers #illstagram #moodygrams #colorcorrection #silhouette

A post shared by  Lattt (@dzukhairy._) on Jan 30, 2019 at 11:00pm PST

Kini, anda boleh masuk ke MAPS secara percuma dan hanya perlu membayar sekiranya ingin bermain permainan atau menonton persembahan yang disediakan. Sistem berkupon akan diperkenalkan agar memudahkan pengunjung.

Sebelum ini, warganet mengatakan bahawa harga tiket masuk ke MAPS agak tinggi dan berada di luar kemampuan mereka. Melalui inisiatif ini, warganet pastinya mampu untuk berhibur di taman tema tersebut.


Masuk Wad Bukan Lokap Selepas ‘Kantoi’ Curi Motosikal Kerana Kontak Rapat Individu Gelang Pink

Ditangkap dan ditahan kerana disyaki mencuri motosikal tetapi berakhir di wad hospital. Itulah yang berlaku kepada suspek kes curi motosikal di di kawasan parkir Pusat Perubatan Universiti Malaya (PPUM) pada Sabtu lalu.

Ia susulan suspek berkenaan dikesan mempunyai kontak rapat dengan salah seorang individu di bawah pengawasan (PUS) yang kini sedang menjalani kuarantin di blok Program Perumahan Rakyat Kerinchi.

Bukan sahaja mempunyai kontak rapat dengan individu berkenaan, malah suspek menurut Ketua Polis Daerah Brickfields ACP Zairulnizam Mohd [email protected] juga mencatatkan suhu badan 38.5 darjah Celcius lapor Astro Awani.

Terdahulu, suspek berusia 19 tahun itu difahamkan ketika sedang melakukan cubaan mencuri motosikal milik polis bantuan di pusat perubatan itu sekitar jam 4 petang pada Sabtu lalu.

Suspek yang bersama seorang lagi rakannya itu difahamkan ditangkap sendiri oleh mangsa yang bekerja sebagai polis bantuan itu ketika beliau sedang menuju ke motosikal miliknya selepas tamat waktu bekerja.

Bagaimanapun, selepas penahannya oleh pihak polis, suspek kini telah ditahan di hospital dan juga belum disoal-siasat selepas didapati menjadi kontak rapat kepada salah seorang individu yang kini memakai gelang pink.

“Suspek belum dapat disoal siasat namun polis telah membuka kertas siasatan berhubung kejadian berkenaan di bawah Seksyen 379A Kanun Keseksaan,” katanya.

Dia juga difahamkan sedang menunggu keputusan ujian saringan COVID-19 manakala rakannya pula dibawa ke kecemasan dan sedang dirawat susulan berlaku pergelutan bersama mangsa.

Baca juga perkongsian kami mengenai perkembangan semasa COVID-19 dalam negara melalui pautan di bawah.

‘Bila Ambulans Datang Manusia Jadi Kalut’- Pemuda Ini Kongsi Pengalaman Positif COVID-19

Saintis Dakwa Kumpulan Darah O Lebih Selamat, Kurang Risiko Dijangkiti COVID-19

Pakar Jangka Kes Harian COVID-19 Di Selangor Perlukan 4-6 Minggu Untuk Turun


‘Masyarakat Berfikiran Sempit’ – Yasmin Hani Sedih Dituduh Tinggal Sebumbung Dengan Alif Hadi

Sebelum ini, muncul spekulasi mendakwa pengacara Yasmin Hani dikatakan tinggal sebumbung dengan pelakon Alif Hadi walaupun tiada sebarang ikatan yang sah gara-gara sering memuat naik video bersama di dalam rumah.

Lantaran itu, Yasmin menafikan hal tersebut sekaligus menepis dakwaan dan mengatakan dirinya tinggal bersama ibunya serta sebagai wanita dewasa, dirinya tahu membezakan mana yang betul atau tidak.

Menurut laporan, Yasmin memberitahu dia bukan hanya menetap dengan anak-anak dan ibunya tetapi juga bersama pembantu rumah. Tambahnya, Alif memang sering datang ke rumah untuk makan tetapi mereka berdua masih tahu menjaga batas pergaulan.

Sementara itu, Yasmin juga meluahkan rasa sedih dengan pemikiran sempit masyarakat yang mudah menuduh dan menjatuhkan hukum terhadap seseorang tanpa mengetahui hal sebenar. Malah, Yasmin turut menafikan dakwaan bakal berkahwin dengan kekasihnya itu dalam masa terdekat.

Menurutnya, dia mahu Alif belajar banyak perkara terlebih dahulu sebelum membuat keputusan untuk berkongsi hidup. Untuk rekod, Yasmin pernah mendirikan rumah tangga dengan Sha’arin Mohd Razali pada 2011 namun bercerai tahun lalu. Hasil perkahwinan, mereka dikurniakan dua cahaya mata iaitu Noah Ismail Wong, 7, dan Eissa Elzander Wong, 5.


Masyarakat Islam Di United Kingdom Berdepan Ancaman ‘Punish A Muslim Day’ Hari Ini

Bermula bulan Mac lalu, kumpulan anti Islam dari Leicester mula merancang untuk mengadakan hari menghukum umat Islam di UK. Risalah yang mengenai rancangan tersebut mengandungi cara untuk menyakiti umat Islam di sana dan menjanjikan ‘ganjaran’ kepada mereka yang berjaya menyakiti umat Islam. Rancangan tersebut turut disebarkan melalui platform media sosial.

Menurut siasatan awal Polis Kawalan Keganasan British, rancangan tersebut tercetus akibat beberapa siri serangan oleh pihak The Islamic Stateof Iraq and Levant (ISIL) yang telah mengakibatkan beberapa insiden di UK. Artikel yang tersebar itu turut mengandungi ayat yang ‘mengapi-apikan’ emosi para penyokong.

Perkara ini mungkin sesuatu yang sengaja dibuat oleh kumpulan tidak bertanggungjawab ini bagi menaikkan kembali Islamophobia di benua Eropah. Cara mereka ini saling tidak ubah seperti dalam filem The Purge.

Namun orang bukan Islam di United Kingdom sendiri mengecam tindakan dan perbuatan tidak bertanggungjawab ini. Pihak berkuasa berkata ancaman ini lebih kepada satu ‘gurauan kasar’ tetapi mereka tetap mengambil serious tentang ancaman ini.

Jurucakap Leicestershire Federation of Muslim Organization (FMO), Suleman Nagdi berkata pihak mereka sedang berusaha untuk melindungi umat Islam disana dengan kerjasama pihak polis. Beliau turut meminta agar umat Islam kekal tenang dan berjaga-jaga. Kita doakan agar semua umat Islam di United Kingdom selamat dan tidak berdepan musibah.


Nampak Remeh Tetapi Perkara Ini Buat Aku Risau Tentang Masa Depan Masyarakat Kita

Hari ini hari terakhir aku tinggal di rumah flat USJ 1.

Kehidupannya, sosialnya, warganya membuatkan aku agak kekok & agak tidak selesa dengan keadaan sekeliling macam ini.

Kemiskinan harta bukan lah hina bagiku, tetapi kemiskinan jiwa adalah merisaukanku.Kita bina lah sebuah bangunan yang hebat 20 tahun maju kehadapan sekali pun, tetapi minda kita masih miskin 10 tahun ke belakang pun tiada guna.

Teringat tatkala berada di Jepun. Walaupun bangunannya di sana old skool, tetapi kawasannya sangatlah bersih. Jadi siapa perlu dipersalahkan? Tanya lah diri. Adakah kita bersedia untuk menempuh cabaran-cabaran di masa hadapan?


Masyarakat Orang Asli Rayu Tiada ‘Aktiviti Sukan Lasak’ Menjelang Musim Tengkujuh

Ekoran aktiviti sukan lasak kenderaan pacuan empat roda (4×4) yang telah menyebabkan jalan rosak teruk, masyarakat Orang Asli suku Temiar di beberapa perkampungan di sini termasuk Pos Balar, Pos Tohoi dan Pos Gob merayu supaya tiada lagi aktiviti sukan berkenaan diadakan di kawasan mereka menjelang musim tengkujuh ini kerana ia menyukarkan penduduk yang menaiki motosikal untuk keluar masuk ke kampung mereka.

Menurut salah seorang penduduk di situ, Radi Uda, 51, dari Kampung Kajang berkata, jalan rosak menyebabkan kehidupan harian mereka terjejas terutama jika ingin keluar atau masuk ke kampung masing-masing.

“Jalan kami kini bermasalah akibat rosak teruk, jika orang kampung saja yang menggunakannya, ia tidak jadi (rosak) seperti ini. Apabila mereka (4×4) masuk untuk main (aktiviti sukan lasak) kami orang kampung yang terseksa.

“Bayangkan, dari kampung ini untuk keluar ke bandar Gua Musang saja memerlukan masa hampir 12 jam, jika keluar jam 8 pagi, jam 7 petang baru sampai,” katanya.

Tambah Radi lagi, beliau pernah mengambil masa lebih tiga jam untuk mendaki jalan tanah merah dan berbukit yang jaraknya hanya 100 meter dengan motosikal kerana jalan rosak teruk akibat hujan serta dilalui banyak kenderaan sukan lasak.

“Orang luar jangan bersikap pentingkan diri, mereka seronok bermain kereta seperti itu sedangkan kami di sini berdepan risiko terutama jika berlaku situasi kecemasan,” katanya.

Seorang lagi penduduk, John Busu, 36, mendakwa sejak September lalu, lebih lima kali dia terserempak dengan kenderaan 4×4 yang menggunakan jalan di kawasan kampungnya bagi aktiviti sukan lasak.

Katanya, aktiviti seumpama itu tidak sepatutnya berlangsung di situ kerana itu saja laluan penduduk kampung untuk keluar masuk membeli barangan keperluan seperti susu, beras dan sebagainya.

Sementara itu, Jabatan Kemajuan Orang Asli (JAKOA) Kelantan/Terengganu dalam kenyataannya memaklumkan penutupan sementara jalan ke Pos Gob bagi melancarkan kerja membaiki jalan serta pembinaan jambatan membabitkan penggunaan beberapa jentera berat.

Katanya, hanya pengguna motosikal dan 4×4 bagi kes kecemasan saja dibenar melalui jajaran jalan itu yang ditutup buat sementara bermula dari simpang Pos Simpor sehingga ke Pos Gob, lapor Berita Harian.

Semoga ‘suara’ yang dilontarkan oleh penduduk setempat kawasan-kawasan terjejas didengari orang ramai dan dibantu oleh pihak berkuasa setempat bagi menghadapi musim tengkujuh tidak lama lagi.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Masyarakat Rohingya Pulau Pinang Dihalau Keluar Oleh Penduduk Kampung Menjelang Hari Raya

Pertubuhan Bangsa-Bangsa Bersatu bagi Pelarian UNHCR Malaysia melaporkan lebih 50 Rohingya di sebuah perkampungan Pulau Pinang telah dipaksa keluar dari rumah mereka oleh penduduk tempatan sebelum Hari Raya, lapor Malaysia Now.

Mereka yang terdiri daripada kanak-kanak dan warga emas telah meninggalkan kampung itu “tanpa sebarang amaran” oleh sekumpulan kecil penduduk tempatan, kata UNHCR Malaysia dalam catatan di Facebook yang turut memaparkan gambar sebuah rumah kosong.

UNCHR menambah bahawa rumah ini sepatutnya riuh rendah dengan kanak-kanak yang tidak sabar untuk menyambut hari raya, bagaimanapun ia kini sunyi disebabkan tragedi ini.

“Jiran tetangga memberitahu kami bahawa masyarakat Rohingya telah tinggal di sini selama hampir 10 tahun dan tidak menimbulkan sebarang masalah, mereka bergaul baik, malah bertutur dalam bahasa Melayu dengan dialek tempatan. Lazimnya, ini adalah pengalaman biasa bagi kebanyakan rakyat Malaysia yang tinggal berdekatan dengan pelarian,” katanya.

Malaysia dikatakan menempatkan lebih 100,000 pelarian Rohingya dari Myanmar yang melarikan diri dari tindakan kejam negara asal mereka.

UNHCR Malaysia berkata pelarian Rohingya di Pulau Pinang dipaksa keluar dari rumah mereka “tanpa provokasi”, malah badan berkenaan turut melahirkan rasa terkejut kerana perkara seperti itu berlaku pada bulan Ramadan.

“Kejadian ini dapat dielakkan sepenuhnya dengan dialog dan persefahaman. Pelarian ini adalah mangsa malang kejahilan dan sikap tidak bertoleransi,” katanya.


Masyarakat Semenanjung Wajar Contohi Nilai Perpaduan Di Sabah Dan Sarawak

Sarawak mempunyai cara unik untuk menyambut sikap perpaduan yang sudah menjadi tunjang kepada Bangsa Malaysia hari ini.

Pada sambutan Maulidur Rasul tahun ini, pelbagai kaum di Sarawak turun untuk menyambut hari keputeraan Nabi Muhammad SAW.

Pelbagai jenis kaum dan etnik turun sambil membawa sepanduk masing-masing dan diikuti dengan selawat bagi mengingati Nabi Muhammad SAW.

Apa yang lebih unik, masing-masing mengenakan busana daripada etnik masing-masing dan berada di tapak perarakan sejak awal pagi.

Kaum Cina & Orang Ulu sama berselawat raikan Maulidur Rasul di Sarawak pic.twitter.com/eAHDxVgHXr

Manakala di Sabah, Labuan telah mencatatkan rekod ‘zero’ konflik perkauman di sana.

Menteri Di Jabatan Perdana Menteri, YB Waytha Moorthy A/L Ponnusamy menjelaskan bahawa tiada apa-apa laporan mengenai perkauman diterima di Wilayah Persekutuan Labuan.

Ini telah menjadikan Labuan sebagai wilayah ‘zero’ konflik perkauman dan meletakkan mereka sebagai antara kawasan paling majmuk dan harmoni di Malaysia.

Kenyataan ini tidak mengejutkan apabila kesedaran dan sikap toleransi masyarakat Labuan dalam menjaga hubungan setiap bangsa telah mewujudkan satu wilayah perpaduan yang tinggi.

Aktivis Kemanusian dan juga pemenang Anugerah Maulidur Rasul tahun ini, Tan Sri Lee Lam Thye pernah menyebut bahawa tugas utama setiap rakyat Malaysia – tanpa mengira perbezaan bangsa, agama dan fahaman politik – adalah menjamin keharmonian kaum dan agama kekal utuh.

Masyarakat berbilang bangsa dan agama telah menjadi tunjang kepada negara Malaysia sehingga kini.

Ianya penting buat seluruh rakyat Malaysia untuk sentiasa bersederhana dan terus bersikap patriotik atas nama Malaysia – bukan bangsa – bagi membentuk Malaysia yang lebih aman.

Sebarang bentuk sikap ekstremisme perlu ditangkis awal – dari anak kecil sehingga dewasa – bagi memberi ruang kepada perpaduan untuk terus kekal lama.

Berikut adalah cerita lain mengenai perpaduan di Malaysia untuk rujukan anda. Klik pautan di bawah untuk mengetahui dengan lebih lanjut.

Iklan Kemerdekaan GM Klang Bawakan Mesej Perpaduan Dengan Gaya Yang ‘Fun’

Kisah Guru Ini Menyedarkan Kami Masih Ramai Rakyat Malaysia Yang Cintakan Kedamaian Dan Perpaduan

Ini Top 5 Makanan Tempatan Paling Digemari Rakyat Malaysia


Mat Dan Dakwa Dianiaya, Pemilik Rumah Sewa Minta Keluar Walau Kontrak Setahun Baru Bermula

Penyampai radio Molek FM, Mat Dan, 33, meluahkan kekecewaan kepada pemilik rumah sewa yang melanggar kontrak selama setahun tanpa sebab munasabah sekali gus mencabul haknya sebagai penyewa.

Mat Dan atau nama Islamnya, Mohammad Kareef Daniel Abdullah berkata, ejen dan pemilik rumah itu seperti bersepakat untuk menganiaya dirinya dan isteri, Nadifa Adnan yang kini sedang sarat mengandung.

Malah, dia juga turut mengeluarkan kos bagi mengubah suai rumah untuk keselesaannya bersama keluarga dalam tempoh setahun menyewa.

“Saya baru saja berpindah ke Setia Alam pada bulan Februari lalu kerana ingin dekat dengan tempat kerja dan hospital memandangkan isteri bakal bersalin dalam minggu ini atau minggu depan.

“Jadi sebaik saja berpindah masuk, saya membuat sedikit ‘renovation’ pada bahagian kabinet dapur, mengecat dan memasang penghawa dingin. Biasalah, apabila berpindah ke rumah baru pastinya kita ubah suai mengikut keselesaan.

“Tiba-tiba pada Sabtu lalu saya menerima kiriman WhatsApp daripada tuan rumah meminta saya untuk keluar pada bulan Mei nanti. Tanpa memberikan alasan kukuh, ejen hartanah juga turut menggesa saya pada Isnin.

“Jika dia sudah membuat keputusan untuk menjual rumah, kenapa dia tanda tangan perjanjian untuk sewakan selama setahun. Bukan saja kos, malah urusan berpindah juga memenatkan. Apatah lagi saya bukan orang kaya,” katanya kepada Harian Metro.

Tegas Mat Dan, tindakan tidak bertanggungjawab pemilik rumah dan ejen berkenaan membuatkan dirinya seperti dianiaya, apatah lagi ingin mencari rumah dalam tempoh yang singkat.

Malah, selepas memberikan notis pada Sabtu lalu, pihak ejen turut menggesa Mat Dan untuk menandatangani persetujuan untuk berpindah.

“Dia berikan notis pemberitahuan pada Sabtu, semestinya saya memerlukan tempoh untuk berbincang dengan peguam. Hari minggu saya terganggu apabila terjadinya insiden sebegini.

“Sudahlah saya hendak memikirkan mengenai isteri yang sarat mengandung dan bakal bersalin bila-bila masa, kini dibebankan mengenai isu rumah pula.

“Saya rasa tidak adil dan pemilik rumah mempunyai niat jahat, bagaimana pula saya hendak berpindah ketika isteri masih lagi menjalani tempoh berpantang pada bulan Mei itu. Oleh itu, saya ingin mempertahankan hak saya,” kata Mat Dan yang turut mendapatkan nasihat perundangan daripada Pengarah Advokasi Khidmat Guam, Mahmud Jumaat berhubung perkara itu, hari ini.


Bekerja Dan Tiada Masa, 7 Tip Didik Anak Untuk Ibu Bapa Yang Sibuk

Saya bekas guru yang berada dalam bidang perguruan selama 15 tahun (12 tahun di sekolah + 3 tahun jadi guru pelatih) dan ibu kepada 5 anak yang berusia 3 tahun-12 tahun. Boleh jadi saya bukanlah orang yang layak untuk berkongsi tip ini dan boleh jadi juga tip ini berguna kepada anda. Jika baik, silakan ambil. Jika tidak abaikan.

1. Bekerja vs surirumah ; Kualiti vs Kuantiti

Walaupun anda bekerja, tidak semestinya anda tidak boleh meluangkan masa dengan anak anda. Ia bukan tentang berapa banyak masa anda dengan anak anda, tetapi berapa banyak masa berkualiti yang anda mampu beri kepada anak anda.

Ada ibu yang duduk di rumah tetapi 24 jam sibuk dengan urusan rumahtangga dan berkepit dengan handphone, jadi apa sangat beza dengan anda yang bekerja 9am-5pm pulang ke rumah dan uruskan rumahtangga dan anak-anak?

Tidak dinafikan ada surirumah yang bijak menguruskan masa dan meluangkan masa berkualiti yang banyak dengan anak mereka, tahniah.Tapi tujuan penulisan ini untuk memberi semangat kepada mereka yang bekerja tapi mengatakan tiada masa.

Anda harus tahu waktu anda perlu komited dengan kerja. Pastikan hal kerja habis di tempat kerja. Semaksimum yang boleh, selesaikan hal kerja di tempat kerja sahaja kecuali terdesak. Anda harus bertegas yang waktu kerja untuk buat kerja dan bila pulang ke rumah, anda adalah milik suami dan anak-anak.

Rancang masa anda untuk menguruskan hal rumahtangga dan jika boleh buat bersama-sama. Jadikan aktiviti menguruskan rumahtangga itu sesuatu yang menyeronokkan. Jika anak sudah besar sedikit, ajak mereka membantu bersama-sama.

Sambil itu boleh berbual-bual. Bayangkan sambil memasak, sambil melipat pakaian, dan mengemas rumah, anda boleh berinteraksi dengan mereka. Ikatan kekeluargaan pun bertambah erat. Bayangkan anda yang sibuk, tapi tetap ada masa berkualti 1-2 jam sehari buat anak, best sangat kan?

Waktu itulah anda bersembang dari hati ke hati, bacakan anak buku, dan macam-macam lagi. Berbanding dengan mengadap anak 24 jam tapi sibuk. Waktu yang berkualiti itu tersangatlah berharga buat anak-anak.

Selepas semua urusan selesai, anda harus cari peluang untuk keluarga anda agar dapat menunaikan solat berjemaah bersama-sama. Di rumah kami memang ada bilik khas untuk solat, mengaji, membaca buku dan sebagainya.

Dulu ianya pernah meriah antara waktu Maghrib ke Isyak, tapi tak dinafikan adakalanya ianya sunyi memandangkan anak-anak pun dah tinggal di asrama dan kami juga kadangkala lewat balik ke rumah.

Pastikan anda semak bacaan solat anak anda,cara mereka mengambil wudhu dan mengerjakan solat.Usah serahkan pada guru mereka semata-mata. Saya berbangga sebab anak-anak saya pandai Al Fatihah dulu dari saya. Bayangkan sehari berapa kali mereka baca Al Fatihah, pahala mengalir kepada kita sebagai “guru pertama” mereka. Bukan al Fatihah sahaja,jika boleh biarlah pandai mengaji dan solat pun dari kita juga.

Apa yang anda boleh lakukan bersama sebenarnya? Saya pecahkan kepada beberapa bahagian. Bahagian pertama anda membuat kerja rumah bersama. Bahagian kedua, mengerjakan ibadah bersama. Di saat menunggu solat Isyak, anda boleh bagi tazkirah pada anak-anak, minta anak bacakan kisah nabi, selang seli dengan buku adab dan akhlak, hadis dan sebagainya – buat secara berkala.

Buku-buku yang saya beli sangat membantu pengisian ini. Di rumah saya memang ada “mini library” dan rak buku di mana-mana. Antaranya di ruang tamu, di bilik solat dan di bilik tidur. Ini akan mewujudkan suasana suka membaca.

Tapi ia tidak akan berlaku jika kita tidak menggalakkan mereka. Malah ada masa kita perlu memaksa. Boleh minta mereka mencatat bilangan buku yang dibaca, lengkap dengan tajuk dan hari/tarikh. Mereka akan berebut bila kita kata akan bagi hadiah pada mereka yang paling banyak membaca. Saya dah pernah mencubanya dan ia berhasil.

Ramai ibu bapa hari ini berebut nak tunjuk anak mereka pandai baca seawal usi 3-5 tahun, tetapi berapa ramai yang berjaya membuatkan anak mereka jadi ulat buku pula? Bagi anak pandai baca tak sesusah nak bagi mereka cintakan buku dan ilmu. Fikir-fikirkanlah.

Bahagian seterusnya ialah dengan membawa mereka berjalan sekali-sekala ke tempat yang ada aktiviti dan meninggalkan memori kepada mereka. Kami ibubapa yang suka melayan zaman kanak-kanak anak kami.

Jika masa terhad, kami sekadar bawa mereka memancing, menjala ikan, mandi sungai, air terjun dan kolam air panas terdekat. Jika ada masa sesuai, kami bawa mereka jauh sedikit ke lokasi yang terletak di negeri-negeri lain.

Kami percaya, luas pemandangan anak-anak, luaslah pengalaman dan pengetahuan mereka. Kami sangat kerap membawa anak-anak ini mengembara dan bermusafir.

Jika kurang mampu, boleh sahaja pergi ke kawasan yang berhampiran, pantai-pantai, hutan dan menjelajah alam semulajadi. Anak-anak kami direzekikan mengerjakan umrah di waktu muda, Alhamdulillah.

Anda perlu tahu dengan siapa anak anda berkawan dan bagaimana sikap mereka. Saya sangat tegas ambil tahu dengan siapa anak berkawan dan akan melarang keras mereka berkawan dengan mereka yang bermasalah.

Ini penting sangat sebab siapa kawan anak kita, itulah diri mereka nanti. Anak saya sebenarnya kurang sangat kawan sebab mereka lebih rapat dengan kami. Segala masalah mereka dan luahan hati akan diberitahu kepada kami.

Awas jika anak anda lebih rapat dengan kawan mereka, anda bukan lagi tempat mereka mengadu. Bayangkan jika mereka tersalah terima nasihat dari rakan mereka yang bermasalah? Tak dapat dibayangkan bukan?

Selalulah ajar anak untuk membezakan yang mana baik dan yang mana buruk. Kita tak dapat nak ubah anak orang, tapi kita mampu mengubah anak kita bukan?

Sebagai contoh, bila anak saya mengadu dia diejek, saya minta dia supaya jangan endahkan dan jangan balas, lama-lama orang yang mengejek akan diam. Ini memang masalah besar bagi sesetengah murid. Jika berterusan juga, silalah ambil tindakan yang sewajarnya dengan mengadu pada guru sebab benda yang kita sangka kecil boleh menggangu emosi dan mental anak-anak sehingga dewasa!

6. Berbaiklah dengan guru yang mengajar anak anda.

Anda perlu tahu siapa guru kelas mereka dan siapa yang mengajar anak anda. Sebagai bekas guru, suka saya kongsikan yang saya sangat suka bila ada ibu bapa yang sentiasa call/sms atau whatsapp bertanyakan anak mereka.

Ianya sangat menggembirakan. Itulah masa untuk saya memberitahu ibu bapa mereka perkembangan anak mereka dan apa yang mereka boleh bantu di rumah.

Malangnya ini sangat jarang berlaku. Anda sebagai ibu bapa ada hak untuk mengetahui perkembangan anak anda. Pastikan anda ada no telefon guru anak anda, dan jika ada group whatsapp ibubapa-guru tersangatlah bagus.

Gunakan medium itu semaksimum yang boleh untuk mengetahui perkembangan anak. Jika ingin bertanya perkembangan anak, elok sahaja PM tepi.

Oh ye,kalau nak harap tanya semasa hari penyerahan buku rekod, guru tertakluk dengan arahan “cerita yang positif dan beri semangat sahaja”- tak pastilah semua sekolah atau tidak.

Tapi kami dulu dilarang keras memberi feedback negatif tentang murid pada ibubapa. Mungkin tujuannya untuk menjaga perasaan ibu bapa atau guru perlu kreatif dalam menyampaikan feedback agar tiada hati yang terguris. Entahlah, saya kurang pasti.

Tapi saya sentiasa cuba jujur dengan ibubapa yang hadir sebab saya tak suka nak bermanis mulut dan saya nak mereka berpijak di bumi nyata. Solusi dan kata-kata semangat juga diberi.

Mulai hari ini buang rasa segan, malu atau takut menyusahkan guru jika anda bertanya kepada mereka tentang anak anda. Itu adalah HAK anda dan anda WAJIB tahu. Jika jawapan ala kadar, itu menunjukkan guru tersebut kurang cakna dengan anak muridnya.

Bukan nak cakap besar, tapi nak jadikan panduan untuk anda ; saya dulu boleh bercerita detail tentang anak-anak murid yang saya ajar kalau ibubapa mereka bertanya siap dengan perincian lagi.

Selepas kita dah usaha, haruslah kita sentiasa tekun dalam menjaga hubungan dengan Allah swt. Sebaiknya sebelum melakukan sesuatu kita sudah berdoa. Sentiasa meminta kepada Allah agar anak-anak kita menjadi anak-anak soleh dan solehah yang bersopan santun, berakhlak mulia, beradab, berilmu dan dipermudahkan urusan dan berjaya dunia akhirat.

Doakan kawan-kawan mereka, doakan guru-guru mereka. Bila orang sekeliling semua baik, insyaAllah anak-anak kita akan membesar menjadi anak yang baik.

Persekitaran juga memainkan peranan dalam pembesaran anak-anak kita. Anda juga boleh bergabung dengan jiran anda untuk mewujudkan aktiviti dengan anak-anak.

Alhamdulilah saya ada jiran yang baik yang selalu buat usrah dan diselang seli dengan aktiviti untuk anak-anak. InsyaAllah kami juga merancang untuk bergilir buat aktiviti untuk anak di rumah dengan menggunakan kepakaran masing-masing.

Sebagai contoh, aktiviti di rumah A – anak-anak berkumpul dan belajar tentang solat, di rumah B belajar mengaji, di rumah C mendengar kisah nabi, bercerita dan motivasi.

Malangnya tak sempat nak perkemaskan sebab anak-anak kami berjauhan. Tapi saya sedang usahakan untuk buat program membaca dan motivasi berterusan di tahfiz anak saya, doakan ianya dipermudahkan insyaAllah.

Sekian tip dari saya untuk anda, ibu bapa yang sibuk. Sekiranya ada yang nak perbetulkan, nak tambah dan sebagainya, amat saya alu-alukan.

Semoga memberi manfaat dan berguna kepada anda dalam kehidupan seharian yang semakin mencabar ini. Saya percaya jika ibu bapa sebagai “guru pertama” anak-anak memainkan peranan yang betul, pasti segala masalah sosial anak-anak muda pada hari ini dapat dibendung. Kami pun bukanlah sempurna, tapi kami cuba untuk melakukan yang terbaik, insyaAllah.


Wajarkah Mat Indera Diangkat Sebagai Wira Merdeka?

Wajarkah petualang bangsa diangkat sebagai wira merdeka?

Bersempena dengan hari ulangtahun peristiwa berdarah Bukit Kepong (semalam), saya kongsikan artikel lama saya ini semula dengan sahabat-sahabat. Marilah kita ingat kembali jasa pejuang tanah air kita.

1. Saya adalah doktor terakhir yang merawat Sarjan Hj. Yusof Rono pada tahun 2005 di Hospital Melaka.

2. Pada masa itu saya bertugas di Jabatan Anestesiologi dan Rawatan Rapi Hospital Melaka.

3. Yusof Rono adalah merupakan satu-satunya wira terakhir Peristiwa Bukit Kepong yang masih hidup pada ketika itu.

4. Beliau dimasukkan ke ICU kerana masalah pendarahan pada usus yang amat banyak (Lower GI bleed initially attributed to Angiodysplasia).

5. Setelah percubaan merawatnya secara konservatif gagal, dan pendarahannya tidak berhenti, maka keputusan dibuat oleh Pakar Bedah untuk membedah Tuan Haji Yusof Rono.

6. Sayalah doktor bius baginya yang telah intubate dan menjaganya sepanjang pembedahan yang memakan masa hampir 3 jam tersebut.

7. Saya masih ingat, sebelum pembedahan tersebut, Allahyarham seorang yang sungguh berani dan tabah. Apabila diajar mengucap kalimah, sebutannya lancar sebelum saya memberinya ubat bius.

8. Malangnya keadaan Allahyarham sangat tidak stabil semasa pembedahan dan dihantar ke ICU untuk rawatan lanjut. Beliau meninggal dunia di ICU dan sebab kematiannya adalah disebabkan oleh pendarahan akibat ketumbuhan pada usus kecil (gastro intestinal stromal tumour).

9. Sepanjang saya menjaga beliau sebelum pembedahan di Ward High Dependency Unit (kini ICU Orkid), saya tidak melepaskan peluang bertanya tentang pengalamannya berjuang menentang komunis.

10. Beliau seorang pejuang sejati. Darah yang mengalir dalam tubuhnya, darah patriot. Seorang yang cukup cintakan negara. Dalam keadaan yang lemah sakit itu, beliau begitu berkobar-kobar menceritakan kepada saya peristiwa tersebut seolah-olah ia baru berlaku semalam.

11. Dengan bangganya beliau menyelak pakaiannya menunjukkan parut-parut kesan daripada peluru komunis yang menembusi tubuh beliau.

12. Dalam keadaanya yang lemah itu pun Allahyarham tidak jemu-jemu bercerita kepada saya peri keganasan komunis serta bencinya beliau terhadap komunis. Kemerdekaan yang kita kecapi mesti dihargai katanya.

13. Melalui beliaulah saya pertama kali mendengar nama Mat Indera. Rupa-rupanya, yang mengarahkan serta mengetuai serangan terhadap Bukit Kepong adalah seorang Anak Melayu yang beragama Islam!

14. Tidak ada kata-kata pujian yang keluar daripada mulut Allahyarham serta keluarganya mengenai Mat Indera ini. Yang keluar hanyalah kejian dan celaan terhadap perjuangan songsang Mat Indera sebagai seorang pengganas, tali barut komunis dan pengkhianat bangsa. Jauh sekali ada apa-apa pengiktirafan bahawa Mat Indera menyelamatkan nyawanya. Yang ada hanyalah cerita polis dibakar hidup-hidup berserta isteri-isteri polis serta anak polis yang kecil juga dibakar hingga rentung.

15. Saya diberi ingatan oleh Allahyarham bahawa, pada setiap masa, akan ada orang-orang seperti Mat Indera ini di dalam masyarakat kita. Malah, saya masih ingat beliau berkata, Komunis belum mati kerana tali barutnya masih bergerak secara subversif dan bersembunyi, hanya menunggu masa untuk bangkit kembali memporak perandakan negara.

17. Hari ini kita melihat pemimpin-pemimpin parti politik sanggup menidakkan fakta sejarah serta suara-suara yang menyeru diiktiraf Chin Peng, Abdullah CD, Rashid Maidin, Mat Indera dan lain-lain pengkhianat negara ini diangkat sebagai pejuang kemerdekaan negara!

18. Malah, Dato’ Onn yang merupakan Menteri Besar Johor pada ketika Peristiwa Bukit Kepong dan Tunku Abdul Rahman yang berkhidmat dengan Kerajaan Kedah, dikatakan sebagai Pegawai British! Status para Pegawai Polis dan Home Guards yang gugur di Bukit Kepong mempertahankan Balai Polis dan senjatanya secara tidak langsung dikatakan sebagai bukan pejuang tetapi sebagai perkakas British!

19. Ini seolah-olah meludah, kencing dan berak di atas kubur mereka-mereka yang telah berkorban untuk negara.

20. Percubaan menyamakan pengganas Komunis dengan Mat Kilau, Dato Bahaman, Datok Maharajalela, Abdul Rahman Limbong dan sebagainya adalah merupakan putar belit fakta sejarah ke tahap yang amat hina.

21. Pejuang-pejuang di atas (point no:20) telah berjuang menentang penjajah British dalam keadaan mereka masih taat kepada Raja-Raja Melayu serta mahukan negeri mereka diperintah semula dengan autonomi mutlak oleh Raja-Raja Melayu.

22. Komunis pula, perjuangan mereka adalah berpaksikan kepada Soviet International yang bertujuan menjadikan komunisme sebagai orde baru dunia di mana dunia diperintah oleh pekerja bukan Raja. Justeru itu, mereka melihat Raja-raja Melayu, Pembesar Melayu serta Pemimpin UMNO sebagai penyokong dan perkakas British. Jika mereka menang, maka dasar-dasar komunisme tidak memungkinkan Negara kita diperintah oleh Raja dan Sultan! Adakah dengan ini mereka layak diiktiraf sebaris dan setaraf dengan Abdul Rahman Limbong, Datok Bahaman, Mat Kilau, To Ku Paloh dan sebagainya? Jika pejuang-pejuang Melayu ini berjumpa dengan Mat Indera dan sekutu-sekutu Komunisnya, nescaya akan dicincang-cincang lumat Mat Indera dan komunis-komunis ini serta bangkai mereka akan dibuang ke laut berserta dengan rumah dan tapak tanah rumah mereka dihumban ke laut sesuai dengan amalan mereka yang pantang derhaka pada Raja. Membandingkan pejuang-pejuang Melayu dengan pengganas komunis ini serupalah seperti membandingkan seekor kuda perang dengan najis Mughalazah.

23. Perspektif mereka bahawa mereka menentang Pegawai-pegawai British serta Raja-Raja Melayu tidak pernah berubah dan terbukti apabila mereka meneruskan penentangan secara bersenjata mereka (PKM) ke atas Negara sekalipun setelah pengisytiharan kemerdekaan pada 31 Ogos 1957 dan berterusan sehingga 1989! Mereka tidak pernah mengiktiraf kemerdekaan serta kedaulatan negara hingga mereka menyerah kalah pada 1989.

24. Dalam tempoh itu, betapa banyak anggota Angkatan Tentera Malaysia serta rakyat yang tidak berdosa menjadi mangsa kekejaman komunis? Apakah segala pengorbanan mereka ini hanyalah sia-sia?

25. Berpandangan bahawa Mat Indera dan para pengganas Komunis yang menyerang Balai Polis Bukit Kepong adalah pejuang kemerdekaan serta Dato Onn, UMNO dan pegawai-pegawai polis sebagai perkakas British adalah serupa dengan apa yang dianggap dan diperjuangkan komunis.

26. Benarlah kata Allahyarham Sarjan(R) Tuan Haji Yusof Rono, petualang dan pengkhianat bangsa dan negara belum mati tetapi bersalin kulit serta bertukar wajah. Akan tetapi, nada perjuangan mereka tetap serupa.

27. Komunisme adalah bertentangan dengan Islam. Islam menolak komunisme yang memerangi agama.

28. Pejuang Islam sebenar tidak akan sesekali mengiktiraf komunisme sebagaimana seorang Islam tidak akan sesekali mengiktiraf Abu Lahab dan Abu Jahal sebagai pejuang kemerdekaan Mekah.

29. Semoga Allah mengampuni dosa dan mencucuri rahmat ke atas roh para pejuang kemerdekaan yang telah berkorban untuk negara melawan komunis.

Saya menulis artikel ini di atas kapisiti saya sebagai orang yang terakhir bercakap dengan Allahyarham Tuan Haji Yusof Rono.

BACA: Belajar Dari Jepun Bagaimana Bahasa Kebangsaan Memberi Impak Kepada Ekonomi Negara


Mat Kilau Terima Komen Negatif Penonton Walaupun ‘Trending’ Nombor 1 Di Netflix

Selepas berjaya mencetus fenomena di pawagam, filem Mat Kilau: Kebangkitan Pahlawan ditayangkan pula secara eksklusif di Netflix sempena Hari Malaysia pada 16 September lalu.

Netflix menjadi medium baharu untuk penonton yang mahu mengulang tonton filem tersebut dan buat pertama kali bagi mereka yang tidak sempat menontonnya di pawagam.

Walaupun muncul sebagai filem nombor 1 paling ditonton di Netflix ketika ini, rata-rata penonton yang menontonnya buat kali pertama memberi respons negatif terhadap filem tersebut terutamanya dari segi bunyi, skrip dan kualiti sinematografi.

Menjengah ciapan pengguna di Twitter, filem tersebut dilihat sebagai sebuah popcorn movie dan mereka berpendapat filem berkaitan sejarah sepatutnya lebih ‘serius’.

Tidak kurang juga ada yang memberi rating 3/10 sahaja untuk filem ini. “Baru selesai menonton filem ini di Netflix. Tidak faham mengapa filem ini menerima komen negatif. Ia bukan satu filem yang teruk. Saya beri rating 3/10 untuk filem ini,” tulis seorang pengguna Twitter dengan nada sarkastik.

“Baru lepas tonton Mat Kilau, biasa-biasa saja. Aksi berlawan terlalu kuat, dialog pula asyik marah-marah. Kesudahan cerita pula macam tergantung,” komen seorang lagi pengguna Twitter.

Me as video film student,crita Pon pasal sejarah intonasi skrip dialog memang kena in past sbb nak feel zaman 1800an.Ang pikiaq dialog intonasi zaman dulu cam lani ka? Then lawan² cam Tamil movie pnya vibes dik bnyakkan knowledge about silat. Biar ilmu penuh didada Bru Komen. Tq

— SHIN NEZUKO (@shiain01) September 17, 2022

Skrip yang diucapkan oleh para pelakon juga kedengaran seperti ‘ceramah’ dan ‘berpuisi’ menurut mereka. Tetapi ada netizen yang memberi pandangan pihak produksi mungkin sudah cuba yang terbaik untuk bangkitkan feel zaman tersebut dalam bentuk dialog yang diucapkan para pelakon.

Di sebalik segala komen negatif yang dihamburkan, ada penonton kali pertama yang menghargai karya Mat Kilau ini.

“Anda perlu menonton Mat Kilau. Saya boleh kata ia filem Melayu pertama yang mendapat tempat di hati. Saya sangat skeptikal dengan filem Melayu. Ternyata saya salah. Saya percaya jika ada sambungan untuk Mat Kilau, saya akan pastikan tonton filem ini di pawagam. Saya beri rating 5 bintang,” tulisnya.

You should watch Mat Kilau, folks. I can say this is my first Malay movie that grabs my heart. I was sceptical about Malay movies. I was wrong; I believe there will be continues for Mat Kilau, and this time I will make sure to have a seat in the cinema. Rated:⭐⭐⭐⭐⭐ pic.twitter.com/2y0kOn4mp4

Tepuk dada tanya selera. Jika anda mahu tonton filem Mat Kilau, ia sudah ada di Netflix dan setiap penonton mempunyai pandangan mereka yang tersendiri. Ada yang suka dan ada yang tidak suka.

Bagi pihak pembuat filem, sukar untuk puaskan hati semua tetapi take note dengan komen-komen negatif untuk perbaiki dan hasilkan filem yang lebih baik di masa akan datang.

Selepas 33 hari ditayangkan di pawagam Mat Kilau: Kebangkitan Pahlawan muncul filem dengan kutipan paling tinggi di Malaysia iaitu RM90 juta, mengatasi filem Avengers: End Game yang mengutip RM87 juta.


Mat Luthfi Lakukan Sesi Sakat Bersama Tan Sri Shahrir Samad

Mat Luthfi selaku YouTuber terkenal pada kali ini telah mengadakan temu bual bersama Tan Sri Shahrir Samad yang merupakan pengerusi kepada FELDA. Pada video kali ini, sesi santai sembang santai antara yang ditampilkan diantara kedua individu ini dengan meliputi topik melibatkan undi rosak, bola sepak serta perbezaan politik zaman dahulu berbanding sekarang.

Tonton video yang penuh dengan gelak tawa ini untuk melihat respon Tan Sri Shahrir Samad terhadap soalan-soalan yang diajukan Mat Luthfi.


‘Mat Rempit Juga Ada Masa Depan’- Wanita Ini Kongsi Perjalanan Susah Senang Bersama Suami

Mendirikan rumah tangga dan melayari bahtera perkahwinan bukanlah satu perkara yang mudah untuk dilalui malah kita sering diingatkan agar berhati-hati memilih pasangan untuk dijadikan peneman sehingga akhir hayat kita.

Ada ketikanya keputusan kita untuk mendirikan rumah tangga dengan pilihan hati akan membuatkan orang sekeliling terkejut- mungkin kerana pekerjaan mereka atau apa sahaja yang mungkin dirasakan tidak kena pada pandangan mereka.

Seperti yang dilalui usahawan Nur Fatihah Yaakob ini yang berkongsikan kisah dari awal perkahwinannnya yang mana rakan-rakannya terkejut dengan pilihan yang ingin dibuatnya satu ketika dahulu.

“Kawan-kawan be like (macam) serius lah Fatihah nak kahwin dengan Din. Aku pun macam arghhh ikut lah nak kahwin dengan siapa janji aku kenal siapa dia.

“Ya lah, ‘mat moto’, selekeh, kereta pun kancil saja. Tak apa janji aku tahu usaha dia,”kongsi beliau di Facebook.

Nur Fatehah kemudiannya berkongsikan kembali gambar-gambar di awal perkahwinan mereka dan turut menceritakan setiap perjalanan yang ditempuhinya bersama suaminya yang digelar ‘mat rempit’ itu.

Jelas Nur Fatihah, suaminya hanya bekerja sebagai seorang juruteknik kilang sebelum berkahwin dengannya dan mereka juga tidak pernah berkongsikan kisah percintaan mereka dengan sehinggakan ada rakan-rakan yang tidak hadir ke majlis perkahwinan mereka kerana menganggap perkara itu sebagai satu gurauan.

Memasuki tahun kedua perkahwinan, Nur Fatihah menceritakan mereka akhirnya menyambut ketibaan anak pertama mereka. Namun sedikit menyedihkan apabila mereka terpaksa berjauhan dan menjalankan perhubungan jarak jauh (PJJ) buat seketika kerana suaminya yang bekerja di Johor ketika itu.

Bagaimanapun, tidak lama kemudian mereka akhirnya kembali bersatu apabila suaminya difahamkan pulang ke Perak untuk membantunya menguruskan perniagaan.

“Balik Perak, nak tolong sis berniaga sis tak pandai memandu. Tak apa lah jadilah kerja kejap.

“Benda yang dia tak suka duduk menghadap laptop, kerja la dalam 4 bulan. Janji kerja sis tak suka suami malas,” jelasnya.

Bermula daripada menguruskan perniagaan bersama, kisah mereka kemudiannya menjadi lebih menarik apabila Nur Fatihah turut berkongsikan gambar kejayaan mereka memiliki kereta sendiri hasil daripada titik peluh mereka.

Selepas itu juga, suaminya mula bekerja sebagai pekerja penyelenggaran bangunan dalam di tempat mereka bekerja selama setahun.

Selepas bekerja sebagai pekerja penyelenggaran di pusat membeli-belah, rezeki mereka kemudiannya bertambah baik apabila suaminya diterima bekerja di syarikat minyak dan gas.

“Alhamdulillah dapat kerja Sapura. Mula-mula topi oren newbie pastu topi biru rigger.

“Masa bersalin Ainul tukar topi kelabu foreman rigger. Progress by progress,” kongsi beliau.

Bagaimanapun, bak kata pepatah ‘langit tidak selalunya cerah’, perkara sama juga turut berlaku kepada mereka apabila suaminya dialihkan buat sementara waktu dari pekerjaannya bersama Sapura.

Ia susulan untuk menunggu senarai ujian saringan COVID-19 perlu dilakukan untuk membolehkannya kembali bekerja.

“Tapi tak berharap sangat, jadi waktu ini kami jual barang basah.

“Ikan, udang, kerang, siput sudu, pelitup muka, hand sanitizer dan macam-macam lah,” ceritanya.

Tambah mengecewakan, ketika Perintah Kawalan Pergerakan Pemulihan bermula, suaminya tidak lagi dipanggil untuk bekerja bersama syarikat lamanya.

Sejurus kejadian tersebut, mereka kemudiannya memutuskan untuk mendaftarkan perniagaan berkait pembinaan buat suaminya yang dikenali dengan nama Hafqa Enterprise.

Perkongsian Nur Fatihah mengenai susah senang mereka itu sebelum ini mendapat hampir 10,000 shares di Facebook dan berjaya memberikan inspirasi buat netizen di luar sana.

“Key point dia saya nak cakap ‘mat rempit’ pun ada masa depan okay!

“Dulu aku pun tak suka mat rempit, bagi aku mereka selekeh (maafkan saya).

“Tapi jodoh, yang kita tak suka itulah Allah bagi tapi bila dah kenal baru tahu mamat ni bagus, sangat sopan dan sangat sangat rajin (pernah sis uji cat rumah mak sis, tak merungut ya siap tanya lagi nak buat apa),” kongsi beliau.

Baca juga kisah pemuda ini yang berjaya memiliki kedai kopi nya sendiri walaupun hanya bermula dari rumah sebelum ini di pautan di bawah.

Bermula Dengan Kedai Kopi Di Rumah, Pemuda Berusia 21 Tahun Ini Berjaya Buka Kafe Sendiri

‘Hulur RM500 Ambil RM50’- Jurugambar Kongsi Kisah Sayu Dua Beradik Teruja Tangkap Gambar Pra Konvokesyen


Mat Rempit Tingkatan 2 Cabar Ditangkap, Akhirnya Polis Cekup Dan ‘Take Over’ Live TikTok

Pada hari ini ramai menggunakan platform ‘Live’ TikTok sebagai salah satu cara untuk membuat jualan online atau berkongsi hobi yang dibuat bersama-sama penonton.

Bagaimanapun pemilik akaun TikTok ‘Adam Kilat’ yang baru berusia 14 tahun menjadi bualan netizen apabila dia ada membuat provokasi dan mengeluarkan kata-kata tidak sopan kepada pihak polis untuk menangkap dirinya di Lebuh Raya Butterworth-Kulim (BKE) menerusi Live TikTok.

Semasa aksi kejar-mengejar berlaku, pelajar tingkatan dua itu berusaha melarikan diri semasa dikejar polis. Manakala rakan yang membonceng di belakangnya terus berkongsikan rakaman live sambil ditonton oleh ribuan pengguna TikTok.

seorang mat rempit yg dikenali "adam kilat" mengeluarkan kata-kata kurang enak dan mencabar polis untuk menangkap dirinya di Lebuhraya BKE menerusi TikTok secara 'live'. Adegan kejar-mengejar berlaku dan akhirnya suspek tewas ditahan malam tadi.. pic.twitter.com/BDVSIf3YDi

— jijiee malaya (@khairulazizi75) April 30, 2023

Sejurus dicekup, anggota polis yang mengejar mereka ambil alih sesi live mereka sambil menyoal siasat kedua-dua mat rempit berkenaan.

Adam Kilat mengaku dia ada membuat provokasi dan mencabar pihak polis secara terbuka semasa berada di lebuh raya BKE. Dia ada meminta Skuad 42 turun untuk menangkapnya.

Ketika disoal siasat, rakan kepada Adam Kilat secara tiba-tiba pula menyatakan dia mahu terkencing.

Netizen melontarkan pelbagai komen terhadap perkara yang berlaku itu. Orang ramai berasa simpati kerana pada umur masih muda seperti itu mensia-siakan masa dengan melakukan aktiviti kurang tidak berfaedah.

Kesian adik ni. Umur muda lagi. Tak boleh fikir panjang. Apapun jadikan.pengajaran ya dik. Kerana mulut badan binasa. https://t.co/3oFmyYBArq

— Suka_Suki (@SukaSuki85) April 30, 2023

Takdak penyakit hang duk pi cari penyakit https://t.co/VVaNSTQghT

— Wan A. Hadi (@1305wnabhadi) April 30, 2023

Buat content sendiri ❌Buat content dengan polis ✅ https://t.co/Tgpj0B1Gnt

— 𝕮𝖍𝖆𝖓𝖌𝖗𝖊𝖙𝖙𝖆 (@al_aminnnnn) April 30, 2023

Dalam pada itu, netizen turut terhibur apabila anggota polis ‘menyambung semula’ sesi live tersebut untuk membiarkan penonton tahu apa yang terjadi selepas itu.